
श्री हरिः 
निवेदन 
भक्तके हृदयमें भगवान बसते हैं, भगवानके हृदयमें 
भक्त । यह एक ऐसा योग है जिसमे वियोग होता ही नहीं; 
जिसमे भक्त ओर भगवानका एकान्त मिलन निरन्तर होता ही 
रहता है। उद्धव ऐसे ही प्रेमी भक्त हैं ओर स्वयं भगवानने उन्हें 
“प्रियतम” कहकर सम्बोधित किया है । 
उन्हीं महाभागवत परम प्रेमी उद्धवकका चरित्र आपके 
हाथोंमे है। आपके सुपरिचित लेखक पण्डित भ्रोशा न्‍्तज्ुविहारीजी 
द्विवेदीने पूर्ण प्रीतिके साथ इसका प्रणयन किया है । आधार 
तो मुख्यतः श्रीमद्भागवत तथा ग्गसंहिताका है हीः परंतु 
उन्होंने अपनी सुन्दर एवं भावपूर्ण शलीमें चरित्रका जो विन्यास 
किया है, वह पाठकोंको विशेष प्रीतिकर होगा ऐसा मेरा 
विश्वास है। पुस्तकके अन्तिम भागमें उद्धवके प्रति भगवान 
भ्रीकृष्णके उपदेश संकलित हैं, जिसके कारण पुस्तककी 
उपयोगिता और भी बढ़ गयी है। आशा है यह पुस्तक पाठकोंको 
भगवत्प्रेमकी प्राप्तिमे सहायक सिद्ध होगी। 
विनीत 
सम्पादक 


वज भेज रहे 


द््ज 


श्् 


श्रीकृष्ण उद्धवको 


५ ॥ ओऔहरि:शरणम |: :.' 


प्रेमी भक्त उद्भव 
अल हक कक कर 
न तथा मे प्रियतम आत्मयोनिने इाह्डूरः। 
न च सह्ूृषणो न श्रीनवात्मा च यथा भवान ॥ 
न फ ( भगवान श्रीकृष्ण ) 
हे उद्भव ! शंकर, ब्रह्मा, बलराम, लक्ष्मी ओर खय॑ अपना 
आत्मा भी मुझे उतना प्रिय नहीं है जितने प्रियतम तुम हो |! 
भगवान श्रीकृष्णमें परमग्रेमका होना ही मक्ति है | यों तो 

भक्तिके अवान्तर भेद बहुत-से हैं; परंतु साधारणतः भक्तिके दो भेद 
हैं---एक साधनभक्ति और दूसरी साध्यमक्ति | साधन-भक्तिकें द्वारा 
अंन्तःकरण शुद्ध होता है, उसके शुद्ध होनेपर आत्मतत्त्वकां, भगवत्‌- 
तत्ततकां बोध- होता है और उसके बाद पराभक्ति अथवा साध्यभक्तिकी 
प्राप्ति होती हे । पराभक्तिसे रहित जो ज्ञान है, वह परमज्ञान नहीं 
है, केवछ साधन-ज्ञान है, परोक्षज्ञान है | पराभक्ति और परमज्ञौन 
एक ही क्स्तु है, इनमें तनिक भी भेद नहीं है । परमज्ञान अथवा 
पंराभक्तिका प्राप्त होना ही जीवनकी सफलता है | जबतक यह प्रोप्त 
नहीं होती, तबतक जीव भठकता रहता है | ये किस प्रकार प्राप्त 
होते हैं ? इस प्रश्नका उत्तर उद्धवका जीवन है | उनके जीवनमें 
क्रमश: साधनभक्ति, साधनज्ञान, पराभक्ति और परमज्ञानका उदय 
हुआ है | वे भगवानके प्रेमीमक्त हैं, उनके तत्त्वके परमज्ञानी हैं, 
उनके पाषद हैं और उनके स्वरूप ही हैं | 


बट 

मथुराके यदुबंशियोंमें वछुदेवके सगे भाई देवभाग बहुत ही 
प्रसिद्ध थे । वे भगवानके भक्त थे; देवता और ब्राह्मणोंके उपासक थे, 
संतोंपर उनकी अपार श्रद्धा थी और उनकी धमपत्नी भी उन्हींके 
अनुकूल आचरण करनेवाली सती-साध्वी थी । जिन दिनों भगवान्‌ 
श्रीकृष्ण मथुरामें अवतीण हुए, उन्हीं दिनों इन दम्पतिके गभसे 
उद्धवका जन्म हुआ । उद्धव भगवानके नित्य-पाषद हैं | जब भगवान्‌ 
मथुरामें आये तब वे केसे न आते ? वे आये ओर जबतक रहे; 
भगवान्‌की सेवामें लगे रहे । उनके मनमें दूसरी कोई इच्छा ही नहीं 
थी, यन्त्रवी भाँति भगवानकी इच्छाका पान करते थे । 


बचपनमें ही ये भगवानके परमभक्त थे | खेलमें भी भगवान्‌के 
ही खेल खेलते | किसी पेड़के नीचे भगवान्‌की मिटद्टीकी म्लर्ति बना 
लेते । यमुनामें स्नान कर आते | छताओंसे सुन्दर-सुन्दर फू तोड़ 
छाते । फछोंसे भगवानकों भोग लगाते और उनकी पूजामें इतने 
तल्लीन हो जाते कि शरीरकी सुधि नहीं रहती । कभी उनके नामोंका 
कीतन करते, कभी उनके गुणोंका गायन करते ओर कभी उनकी 
लीलाओंके चिन्तनमें मस्त हो जाते । सारा दिन बीत जाता, उन्हें 
भोजनकी याद भी नहीं आती । माता बुछाने जाती --“बेठा ! देर 
हो रही है, चलो कलेवा कर छो | भोजन ठंडा हो रहा हैं, दिन 
बीत गया, क्‍या तुम मेरी बात ही नहीं छुनते | आओ हल्ला * मैं 
तुम्हें अपनी गोदमें उठाकर ले चढं | अपने हाथोंसे खिछाऊ |! परंतु 
उद्धव खुनते ही नहीं, भगवानकी पूजामें तन्‍्मय रहते | कभी सुनते 
भी तो तोतछी जबानसे कह देते--'माँ ! अमी तो मेरी पूजा ही 

पूरी नहीं हुई है | मेरे भगवानने अभी खाया ही नहीं, मैं केसे 
चढ्ध॑ ? मैं केसे खाऊँ ?# पाँच बरसकी अवस्थामें उद्धवकी यह 
भक्ति-निष्ठा देखकर माता चकित रह जाती । पूजा पूरी हो जानेपर 
प्रेमसे गोदमें उठा ले जाती और खिलाती-पिलाती । 


क्रमश: उद्धव आठ बरसके हुए । यज्ञोपवीत संस्कार हुआ । 
विद्या्ययन करनेके लिये गुरुकुलमें गये | साधारण गुरुकुलमें नहीं, 
देवताओंके गुरुकुलमें देवताओंके पुरोहित आचाय बृहस्पतिके पास । 
सम्पूण विद्याओंका रहस्य प्राप्त करते इन्हें विलम्ब नहीं हुआ । सम्पूण 
विद्याओंका रहस्य है---भगवानसे प्रेम | वह इन्हें प्रात था ही । अब 
उसको समझनेमें क्‍या विलम्ब होता ! वास्तवमें जिनकी बुद्धि शुद्ध 
है, जपसे, तपसे, भजनसे-जिन्होंने अपने मस्तिष्कको साफ कर लिया 
है, सभी बातें उनकी समझमें शीत्र ही आ जाती हैं । यह देखा गया 
है कि संध्या न करनेवालोंकी अपेक्षा संध्या करनेवाले विद्यार्थी अधिक 
समझदार होते हैं । भगवान्‌ सबिता उनकी बुद्धि शुद्ध कर देते हैं । 
उद्धवमें भगवानकी भक्ति थी, साधना थी, वे बृहस्पतिसे बुद्ठि- 
सम्बन्धी सम्पूण ज्ञातव्योंका ज्ञान प्रात करके उनको अनुमतिसे मथुरा 
लोट आये | 

मथुरामें उनका बड़ा ही सम्मान था । सब लोग उनके ज्ञानके, 
उनकी नीतिके और उनकी मन्‍्त्रणाके कायल थे । यदुवंशियोंमें जब 
कोई काम करनेमें मतभेद होता, कोई उलझन सामने आ जाती, 


ज्जब- 


# यः पश्चहायनों मात्रा प्रातराशाय याचितः । 
के" ०९७ 
तन्‍्नेच्छद्रचयन यस्य सपयो बाललीलया ॥ 

उनसे कोई समस्या हल न होती तो वे उद्धवके पास जाते और 
उद्धव बड़ी ही ग्रोग्यताके साथ. सब्र उलझनोंको सुलझा देते, सारी 
समस्याकों हल कर देते | सब उनकी बुद्धिपर, उनके शाखज्ञानपर 
लटटू थे | उनका पूरा विश्वास करते थे और वे भी सबकी सेवा 
करते हुए, सबका हित करते हुए, कंसकी दुर्नातियोंसे छोगोंकों बचाते 
हुए भगवानके भजनमें तल्लीन रहते थे । 


भगवान्‌ श्रीकृष्ण वृन्दावनसे मथुरा आये, कंसका उद्धार 
हुआ ओर संस्कारसम्पन्न होकर वे उज्जयिनीके गुरुकुलमें अध्ययन 
करने चले गये | जब वे वहाँसे छोटे ओर मथुरामें रहने लगे, तब 
उद्भव प्राय: साथ ही रहते थे । वे श्रीकृष्णके साथ ही सोते, 
श्रीकृष्णके साथ ही बंठते, उनके साथ ही टहलते, उनके साथ ही 
स्नान करते, मनोरंजन और भोजन. भी साथ ही करते | उन्होंने 
अपना हृदय खोलकर श्रीकृष्णके सामने रख दिया था, वे श्रीकृष्णके 
एक अन्तर सखा थे | उन्हें भगवानके दशनमें, संनिधिमें, आलापमें 
और आज्ञापाठनमें इतना आनन्द आता कि वे सारे जगतकों भूले 
रहते । श्रीकृष्णके साथ उनका सम्बन्ध सखाका सम्बन्ध था । वे 
श्रीकृष्णके एकान्त-प्रेमी थे । 

.. भगवान्‌ किस उद्देश्यसे कौन-सी छीला करते हैं, इस बातको 
खये॑ भगवान्‌ जानते हैं या उनके क्ृपापात्र संत जानते हैं। 
हमलोग तो उस लीलाका केवल वाह्मरूप देखते हैं और अपनी 
बुद्धिकि अनुसार उसका अथ कर लेते हैं | भगवानने एक दिन 
ऐसी ही डीडछा रची। पता नहीं, गोषियोंके प्रेमले आकर्षित 

होकर रची, अपनी दयादछुतासे रची, उद्धवके हितके छिये रची 

थवा गोपियोंका प्रेम प्रकाशमें छाकर उससे जगत्‌का कल्याण 
करनेके लिये रची । सभी बातें ठीक हैं, भगवान्‌की लीलामें भक्तोंकी 
अभिलाषा, भगवान्‌की दयादुता, किसी भक्तका हित और जगतका 
कल्याण रहता ही है | हाँ, तो भगवानने छीछा रची । 

श्रीकृष्णने अपने परम प्रेमी सखा उद्धवको एकान्तमें ले 

जाकर उनका हाथ अपने हाथमें लेकर बड़े ही प्रेमसे कहा | 
उस समय श्रीक्ृष्णके मुखमण्डलपर करुणाका संचार हो गया 
था । उनकी आँखें प्रेमसे भरी हुई थीं। उन्होंने उद्धवसे कहा--- 
प्यारे उद्धव ! तुम्हें मेरा एक काम करना होगा | यह काम केवल 
तुम्हारे ही करने योग्य है | तुम त्रजमें जाओ | वहाँ मेरे सच्चे 
माता-पिता रहते हैं। में उनकी गोदमें खेलता था, वे दलारके 
साथ मुझे अपने हाथोंसे खिलाते थे, आँखोंकी पुतठीकी भाँति मुझे 
जोगवते ही उनका सारा समय बीतता था | यदि मेरे कलेवा 
करनेमें तनिक भी देर हो जाती थी तो वे छटपटा उठते थे । 
हठ करके गोओंकी चराने चला जाता था तो दिन भर उनकी आँखें 
वनकी ही ओर लगी रहती थीं। मेरे बिना उनका जीवन भार 
हो गया होगा । मक्खन, मिश्री देखकर उन्हें मेरी याद आती होगी, 
बॉसुरी देखकर वे बेसुध हो जाते होंगे, मेरी प्यारी गौएँ जब मुझे 
ढूढ़ती हुई-सी इधर-उधर भटकती होंगी, तव उनका कलेजा फटने 
लगता होगा | उन्हें केबल तुम्हीं सान्वना दे सकते हो । मेरे 
हृदयकी बात जाननेवाले उद्धव ! उन्हें प्रसन्‍न करनेकी क्षमता 
केबल तुममें ही है । 

'मेरी गोपियाँ हैं, उन्हें मेरे वियोगका कितना दुःख है; वें 
मेरे लिये बिना पानीकी मछलीकी भाँति किस प्रकार तड़फड़ा रही 
होंगी ? इसका अनुमान ओर वणन नहीं किया जा सकता । उद्धव : 
मैंने कई बार एकान्तमें तुमसे उनकी चर्चा की है । उन्होंने अपना 
सवख मुझे समर्पित कर दिया है, उनका जीवन मेरी प्रसन्नताके 
लिये है । उन्होंने अपनी आत्मा, अपना हृदय मुझे दे दिया है । 
वे मुझे सोचा करती हैं, मन-ही-मन मेरी सेवाक्ी भावना करके 
अपना समय बिताया करती हैं । उन्होंने अपने प्राणोंको मेरे प्राणोंमें 
मिछा दिया है और उन सब कामोंको छोड़ दिया हैं. जो मेरी प्रीति- 
के बाघक हैं और तो क्‍या, उन्होंने मेरे लिये दुसरत्यमय खजन 
और दुस्तयाज्य आयपथका त्याग कर दिया है । वे मुझे ही अपना 
व्रियतम समझती हैं, मेरे बिरहमें उनकी आत्मा छठपटा रही होगी । 
वे विरहसे, उत्कण्ठासे विहल हो रही होंगी | उन्हें यमुना देखकर 
मेरे जल-विहारकी याद आती होगी । छ्ता-कुज्न और वन-वीथियोंको 
देखकर उन्हें मेरी रहस्य-क्रीड़ाका ध्यान आ जाता होगा । कहाँतक 
कहूँ ! त्रजकी एक-एक वस्तु, वहाँका एक-एक अणु, एक-एक 
परमाणु --उन्हें मेरी याद दिखाकर बड़ी व्यथा देता होगा । उद्धव : 
तुम निश्चय समझो, वे आँख उठाकर उनकी ओर देखती तक 
नहीं; अबतक उन्होंने प्राण त्याग कर दिया होता, यदि पुनः 
उन्हें मेरे व्रजमें जानेकी आशा नहीं होती * वे मेरी गोपियाँ हैं, 
उनकी आत्मा मेरी आत्मा है । वे बड़े कश्से जीवित रह रही हैं । 
जाओ, तुम उन्हें मेरा संदेश खुनाओ और समझा-बुझाकर किसी 
प्रकार उनकी विरह-व्याधि कुछ कम करनेकी चेष्टा करो । 

'मेरे वे सखा, मेरे संगी, जिनके साथ में खेलता था, जिससे 
मेरा ऊँच-नीचका तनिक भी व्यवहार नहीं था, जो घुल-मिलकर 
मुझसे एक हो गये थे, आज भी गौओंको लेकर जंगलमें चराने 
आते होंगे और दिनभर टकटकी लगाकर मथुराकी ओर देखते रहते 
होंगे | उद्धव ! वे मेरे जीवन-सखा हैं, सहचर हैं । मेरी लीलाके 
सहकारी हैं | उनके साथ में जंगलोंमें खाता था | वे अपने घरसे 
अच्छी-अच्छी चीजें ला-छाकर पढले मुझे खिलाया करते थे। गोए 
दूर चली जातीं तो वे मुझे नहीं जाने देते, खयं ही जाकर हाँक 
छाते थे | उनपर तनिक-सी भी आपत्ति आती तो वे मुझे पुकारने 
लगते, सच्चे हृदयसे पुकारते | ब्रह्मा उन्हें हर ले गये । मैंने वषभर 
तक उनका रूप धारण किया | ब्रह्मा छक् गये । इन्द्रने उनका 
अनिष्ट करना चाहा, मैंने सात दिनोंतक अँगुलीपर गोवर्धन उठा 
रखा । उनके साथ में उछलता था, कूदता था, खेलता था, उनकी 
स्मृति मुझे रह-रहकर आया करती है | तुम जाओ, उन्हें केवल 
तुम्हीं समझा सकते हो । 

भमेरी गौए हैं | में जब उनके पीछे-पीछे चलता था तो वे 
पिर घुमा-घुमाकर मुझे देख लिया करती थीं । जब मैं बाँसुरीमें 
उनका नाम लेकर पुकारता तब वे चाहे कहीं भी होतीं, मेरे पास 
दौड़ी चली आतीं । जब मैं उनकी ललरियोंकों सहलाने लगता तब 
वे अपना सिर उठाकर प्रेमसे मुझे देखा करतीं और उनके थनोंसे 
दूध गिरने छगता था | जब मैं बाँसुरी बजाता, तब वे मुझे घेरकर 
खड़ी हो जातीं और उनके मुँहमें जो घास होती, उसे उगलना और 

निगलना भी भूछ जातीं । उस दिन जब मैं काल्यि-कुण्डमें कूद गया था, 
तब वे सब मेरे पीछे उसमें घुसने जा रही थीं | वे. बड़े बछसे 
रोकी जा सकी और. जबतक मैं निकत्य नहीं तबतक किनारे खड़ी 
होकर रोती तथा. रभाती रहीं | वे अब मुझे न 'देखकर कितनी 
प्रीड़ति, कितनी व्यथित होंगी ? उद्धब ! वे तुम्हें देखकर कुछ 
सान्‍्वना प्राप्त करेंगी | मेरी ही जेसी आकृति और मेरे ही जैसे 
वच्नोंको देखकर वे तुमसे ग्रेम करेंगी ओर जब तुम उन्हें सहलाओगे 
तब वे प्रसन्नता लाभ करेंगी । 


उद्भव ! ब्रजका एक-एक स्थान, वहाँका एक-एक वृक्ष, एक- 
एक लता मुझे स्मरण आ रही है, में उन्हें भूल नहीं रहा हूँ ! वहाँके 
सारस, हंस, मयूर, कोकिल सभी मुझे याद आ रहे हैं | वहाँकी 
वे हरिण ओर हरिणियाँ, जो मेरे पास आकर मेरा शरीर ख़ुजछाती 
थीं, मेरे हृदयमें बसी ही चेश करती हुई दीख रही हैं । वहाँके 
'भौंरोंकी गुझ्लार अब मेरे कानोंको भर रही है | वहाँके पक्षियोंका 
कलरव अब भी मेरे मनको मोहित कर रहा है | उद्धव ! तुम जाओ 
अब तनिक भी विलम्ब मत करो |! 


-सम्मव है, गोपियोंके ग्रेमका वणन सुनकर उद्धवके मनमें 
यह अभिलाषा रही हो कि मैं त्रजमें जाकर उनका प्रेम देखूँ अथवा 
शायद जे ज्ञानमें ही डूबते रहे हों, भगवानने प्रेमरसके आखाद॑नके 
लिये उन्हें त्रजमें भेजा हो, कुछ भी हो, भगवानने उन्हें ब्रजमें भेजा 
ओर उन्होंने अविलम्ब आज्ञाका पाठन किया | उद्धव भगेवानंका 
संदेश लेकर रथपर सवार हुए और संध्या होते-होते वे ब्रजकी सीमामें: 

पहुंच गये | वहकी हरी-हरी वंनपंक्तियाँ सूयकी छाल-छाल किरणोंसे 
अनुरंजित हो रही थीं, मानो व्रजमूमिने उद्भवके खागतके लिये सहख्र- 
पहल लाल पताकाए फंहरा दी हां | उद्धवका रथ बृन्दावनंकी 
ओर बढ़ रहा था.। 


हा] 
व्रजभूमि प्रेमकी भूमि है | ठीछाकी भूमि है | वहाँके एक- 
"कक रजकण पूण रसमेय हैं| वहाँके एक-एक अणुसे अनन्त- 


अनन्त आनन्दको थारा प्रवाहित होती है | वहाँकी रुताएँ साधारण 
. नहीं हैं । म्रंदुलताकी लतारँ हैं । वहाँके वक्षोंकी पंक्ति 
रतिकोंकी जमात है | वहाँकी नदियाँ ग्रेमके अम्नतसे भरी रहती हैं । 
वहाँके वायु-मण्डलुमें श्रीकृष्णके तिग्रहक्री दिव्य छुरभि प्रवाहित हुआ 
करती है । वहाँकी गोएँ साक्षात्‌ उपनिषदें हैं | वहाँका गोरस 
ब्ह्मरस हैं | वहाँके खाल, गोपियाँ सब श्रीक्ृष्णके ही अंग हैं । 
श्रीकृष्ण दी ब्रजके रूपमें प्रकट हैं | श्रीकृष्ण ब्रजमय हैं | श्रीकृष्णमय 
ब्रज हैं | वहाँ प्रेम, आनन्द, शान्तिके अतिरिक्त और कुछ नहीं हैं | 

संध्याका समय था, गौएँ बृन्दावनकी ओर लौट रही थीं । 
उनके पीछे-पीछे ग्वाल्बाल श्रीकृष्णकी छीछाओंका गायन करते हए 
जा रहे थे | किसीकी दृष्टि दूरसे उड़ती हुई धूलयर पड़ी, मानों 
त्रजका रजराशि पहले स्नान कराके किसीको ब्रजमें आनेका अधिकारी 
बना रही हो | जब रथ दीखने लगा, तब किसीने कहा---देखो, 
वह रथ आ रहा है 0 किसीने कहा--श्रीकृष्ण ही होंगे।' 

किसीने कहा-हाँ-हाँ पीताम्बर, माला और कुण्डल दीखने ढगे हैं । 
रारीर भी श्यामबणका ही है | वही रथ, वही घोड़े, परंतु श्रीकृष्ण 
अकेले क्‍यों हैं ? क्या दाऊ भेया वहीं रह गये ? कन्हैयासे आये 
बिना नहीं रहा गया होगा, इसीसे वे अकेले चले आये होंगे ॥ 
सब-के-सब ग्वाल्बाल उद्धवके रथकी ओर दोड़ पड़े | उस समय 
उनके मनमें कितना उल्लास रहा होगा ! 

ग्वाछ्बालोंने पास जाकर पहचाना | ये तो श्रीकृष्ण नहीं 
हैं | हमारे ऐसे भाग्य कहाँ कि वे आवें ? परंतु उसी रथपर वेसे 
ही वस्नाभूषणोंसे सुसश्जित यह कोन है | वे इस ग्रकार सोच ही 
रहे थे कि उद्धव रथ खड़ा करके नीचे उतर पड़े । मन-ही-मन उन्हें 
प्रणाम करके हृदयसे लगा लिया । उन्होंने कहा---पमैं श्रीकृष्णका 
सेवक उनके रहस्य-संदेशोंको लेकर यहाँ आया हुआ हूँ । उन्होंने 
बड़े प्रेमसे तुमलछोगोंका स्मरण करके मुझे यहाँ भेजा हैं, 
घबरानेकी कोई बात नहीं है, एक-न-एक दिन श्रीकृष्ण तुम्हें मिलेंगे 
ही । भल्य, तुमलोगोंको छोड़कर वे केसे रह सकते हैं ?' 

श्रीदामाने कहा--'क्या क्रृष्ण इतने निर्मोही हो गये ! 

परंतु ऐसी सम्भावना नहीं है, उनका हृदय बड़ा कोमल है । 
वे जब गोओंको चराकर ल्लेटते थे, रातमें हमछोग अपने घर चले 
जाते थे ओर वे अपनी माँके पास जाकर सोते थे, तब रातमें- भी वे 
हमारे लिये छठपटाया करते थे | खप्नमें भी हमारा नाम लेकर 
पुकारा करते थे | प्रात:काल होते डी हमलोेगोेंके पास आनेके लिये 


४. क-* 


उतावले हो उठते थे | यदि माँ यशोदा सावधान न रहतीं तो वे बिना 

कुछ खाये-पीये हमलेगोंके पास दोड़ आते थे । दिनभर हमारे साथ 
खेलते थे, खाते थे, हमें तनिक भी कष्ट नहीं होने देते थे । वे 
हमारे श्रीकृष्ण, वही हमारा कन्हैया, मथुरामें जाकर इतना निष्ठुर हो 
गया | यह कैसे सोचें, कैसे समझें, केसे विश्वास कर ? 

“उद्धव ! तुम कहते हो कि एक-न-एक दिन वे हमे अवस्य 
मिल्ंगे | परंतु तुम जानते नहीं कि उनके बिना एक क्षण युगक 
समान, एक घड़ी मन्वन्तरके समान, एक पहर कल्पके समान और 
एक दिन द्विपराधके समान व्यतीत होता है | हम एक क्षण भी 
उन्हें नहीं भूल सकते । जब वे हमारे साथ खेलते थे, तब दिन-का- 
दिन पलक मारते बीत जाता था | आज उनके बिना हमारा जीवन 
भार हो गया है । सारा संसार झन्य-सरीखा माद्ठम होता है । वे ही 
बन हैं, वे ही वृक्ष-छताएँ हैं, जिनके नीचे कोमल कोंपरोंकी शब्यापर 
श्रीकृष्ण लेट जाते थे, हम बड़े-बड़े पत्तोंसे हवा करके उनके श्रमविन्दु 
सुखाते थे । उनके चरण-कमलोंको अपनी गोदमें लेकर अपने हृदयसे 
सटाते थे। उनके हाथ अपने हाथमें लेकर दिव्य सुखका अनुभव करते 
थे । वही यमुना है जिसमें हमछोग घंटों जछ-क्रीड़ा करते थे-। वही 
ब्रजभूमि है जिसमें हमछोग लोटते थे । परंतु वही सब रहनेसे क्‍या 
हुआ ? श्रीक्ृष्णके बिना सब काटने दोड़ते हैं, उनकी ओर आँखें 
उठाकर देखातक नहीं जाता | उद्धव ! हम सत्य कहते हैं, हमारी 
पीड़ां तब और भी बढ़ जाती है, जब्र ये गोए रभाती हुई अपना सिर 
उठाकर मथुराकी ओर देखती हैं । ये बछड़े जब किसीको दूरसे आते 
देखते हैं तो अपनी माँका दूध पीना छोड़कर मानो श्रीकृष्ण ही आ 
रहे हों, इस भावसे उधर देखने लगते हैं | हमारा हृदय बिहर 

नह जाता, बिबछके रह जाता है | यदि हमें उनके आनेकी आशा 
होती तो अबतक हमारे प्राण न रहते ।! 


रन ग्वालबाल्का प्रम देखकर उद्भव तो म॒ग्घ हो रहे श्रे। 
ते उन: रथपर सवार नहीं हुए | ग्वाठ्बालोंके साथ ही बातचीत 
करते हुए ओर ब्रजकी दशा# देखते हुए नन्दबाबाके दरवाजेके पास 
आ पहुँचे | ग्वालबाल दूसरे दिन मिलनेकी बात कहकर अपनी 
गोओंको ले-लेकर अपने-अपने घर चले गये । उद्धवने जाकर 
नन्दवाबाको प्रणाम किया। नन्दबाबाने उठकर उन्हें हृदयसे लगा लिया 
और बड़ी प्रसनतासे, बढ़े प्रेमसे उन्हें साक्षात्‌ श्रीकृष्ण समझकर उनका 
सत्कार किया | जब व नित्य-कृत्य और भोजन-भजनसे निव्ृत्त हुए 
तथा प्रसन्न होकर आसनपर बैठे, तब नन्दबाबाने बड़े प्रेमसे इनके 
पास बेठऋर मथुराका कुशछू-समाचार पूछा । नन्दबाबाने कहा-- 
'उद्धव ! मेरे प्रिय बन्धु बस्ुदेव कुशलसे हैं न ? उनके पुत्र, मित्र 
भाई, बन्धु सब प्रसन्न हैं ? बहुत दःखके बाद उन्हें सुखके दिन 
देखनेको मिले हैं, यह भगवान्‌की बड़ी क्रपा हैं| पापी कंस पापके 


# कुंजनमे भोरपुंज गुंजरत स्याम स्थाम, 
ब्रोलत बिहंग त्यों कुरंग स्थाम नाम -है। 
घेनु तृन मुख धरि स्यामई पुकारती हें, 
जमुना-तरंग सोर स्थाम सब जाम हे ॥ 
बैठतमें बागतमें सोवतमे.. जांगतमें, द 
स्थाम-रट छागत न रागत बिराम है। 
_ कृष्णचन्द्र त्रि मवासी ब्रजवासी सबे, 
रंघुराजः हेरि रहे स्थाम स्थाम स्थाम दे ॥ 

परिणामखरूप अपने साथियोंके साथ मारा गया । वह धार्मिक 
यदुवंशियोंसे बड़ा द्वेष रखता था । अब तो सब लोग खतन्त्रतासे 
धर्माचरण कर पाते हैं न ? 


नन्‍्दने आगे कहा---'उद्धव ! क्या श्रीकृष्ण कभी अपनी माँका 
स्मरण करते हैं ? क्या वे अपने साथ खेलनेवाले ग्वाल्बालोंको भूल 
गये ? क्‍या वे अपनी प्यारी गौओंको कभी स्मरण नहीं करते १ उनके 
ही आनेकी आशासे जीवित रहनेवाले ब्रजवास्तियोंको क्या वे भूल 
सकेंगे ? वृन्दावन, यमुना, गोवघन आज भी उनकी प्रतीक्षा कर रहे 
हैं | गोवधन सिर उठाकर उनका माग देख रहा है | बन्दावन और 
यमुना उनके बिरहमें सूखते जा रहे हैं | उद्भधव ! क्या सचमुच वे 
आयेंगे ? क्या उनका सुन्दर मुखड़ा, उनकी तोतेकी ठोर-सी नाक, 
उनकी मुस्कान ओर उनकी चितवनका आनन्द मेरी इन आँखोंको 
प्राप्त हो सकेगा ? श्रीकृष्ण केवछ मेरे बालक ही नहीं हैं, वे हमारे 
और सम्पूण ब्रजके जीवनदाता हैं । उन्होंने दावाग्निसे, बबंडरसे, 
वर्षोसे, वृषासुरसे ओर अघासुरसे हमारी रक्षा की है, हमें मृत्युके 
मुहसे बचाया है | हम उनके इस दृश्सि भी आमभारी 
हैं | परंतु कया उन्होंने इसी दिनके लिये हमें बचाया था ? क्‍या 
यही दु:ख देनेके लिये उन्होंने हमें खुखी किया था ? उद्धव ! क्‍या 
कहूँ ? में उनकी शक्तिका श्मरण करता हूँ, उनके खेलका स्मरण 
करता हूँ, उनका मुखड़ा, उनकी ठेढ़ी-टेढ़ी भौंहें, उनकी वे काी- 
घुघराली अलके मेरे सामनेसे नाच जाती हैं, वे मेरे सामने हँसते 
हुए-से दीखते हैं । मेरी गोदमें बेठकर मुझे “पिताजी?, “पिताजी? 

पुकारते हुए जान पढ़ते हैं । वे मेरे पीछे आकर मेरी आँखे बंद कर 
लेते थे, मेरी गोदीमें बेठकर मेरी दाढ़ी खींचने छगते थे, ये सब 
बातें मुझ्ते आज भी याद आती हैं, आज भी मैं उसी रसमें डूब जाता 
हूँ । परंतु हा देव ! कहाँ हैं वे ? मैं लाल-छाल ओठोंवाले कमलनयन 
श्यामसुन्दरको बलराम और बालकोंके साथ यहीं इसी चबूतरेपर 
खेलते हुए कब देखूँगा ? मेरे जीवनको विक्‍्कार है ! मैं उनके बिना 
भी जीवित हूँ ! सच कहता हूँ उद्भव ! यदि उनके आनेकी आशा 
न होती, वे मेरे मरनेका समाचार सुनकर दुखी होंगे, यह बात मेरे 
मनमें न होती तो अबतक मैं मर गया होता । खुनता हूँ, गगने 
बतलाया था और कंस आदिको मारते समय मैंने भी अपनी आँखोंसे 
उनका बल-पौरुष देखा था कि वे मगवान्‌ हैं | यह सत्य होगा और 
सत्य है; तथापि वे मेरे पुत्र हैं न । चाहे जो हो जाय, मुझे तो उन 
दिनोंकी याद बनी ही रहेगी, जिन दिनों वे नन्हेसे बच्चे थे, मैं उन्हें 
अपनी गोदमें लेकर खेलाता था, वे धूलभरे शरीरसे आकर मेरे कपड़े 
मेैंले कर देते थे । मेरे तो वे पुत्र हैं। मैं ओर कुछ नहीं जानता ।! 

इतना कहते-कहते ननन्‍्द वात्सल्यस्नेहके समुद्रमें डूब गये । 
नेत्रोसे आँसुओंकी धारा बह चली । उनकी बुद्धि श्रीक्ृष्णकी 
लीलामें प्रवेश कर गयी और वे कुछ बोल न सके, चुप हो गये । 
यशोदा वहीं बैठकर नन्दबाबाकी सभी बातें सुन रही थीं | उनकी 
आँखोंसे आँसू और स्तनोंसे दूध बहा जा रहा था । नन्‍्दबाबाको 
प्रेममुग्ष देखकर वे उनके पास चली आयीं और संकोच छोड़कर 
उद्धवसे पूछने लगीं---उद्धव तुम तो मेरे लल्लाके, पास रहते हो, 


१९, प्रेमी भक्त उद्धव 


उसके सखा हो, वह सुखसे तो है न ? सोकर उठा नहीं कि दहीके 
लिये, मक्खनके लिये मेरे पास दौड़ आया | वहाँ उतने सबेरे उसे 
कोन खानेको देता होगा ? कया मेरा मोहन दोपहरको ही खाता है ? 
वह दुब॒ला तो नहीं हो गया है ? चिन्ता करते-करते उसका सुन्दर 
मुख मुरझा तो नहीं गया है ? क्‍या वहाँके पचड़ोंमें पड़कर 
मुझे भूछ तो नहीं गया १ क्या अपनी माँको भी कोई भूछ सकता 
है ? मेरा वही इकलछोता छाल है | जब वह मुझसे हठ करता था, 
किसी बातके लिये मुझसे अड़ जाता था तो बिना वह काम कराये 
मानता ही नहीं था। वहाँ किसके सामने हठ करता होगा, मेरी ही 
भाँति कौन उसका दुलार करता होगा ? कौन उसकी जिदको पूरी 
करता होगा । मेरा नन्‍हा श्रजका सबंख है | कुलका दीपक है । उसे 
बिला-पिलछाकर मैंने बहुत-से दिन पलके समान बिता दिये हैं । कंस 
दिनकी बात तुमने भी सुनी होगी। मैं दही मथ रही थी, अभी 
सूयकी रागरज्नित रश्मियाँ पूव दिशाके क्षितिजको ही चूम रही थीं, 
मैं तन्मय होकर दही मथनेमें छगी थी और ऐसा सोच रही थी कि 
मेरा कन्हैया अभी सो रहा है। एकाएक वह आया और पीछेसे 
उसने मेरी आँखें बंद कर लीं | मैं उसके कोमछ करोंका मधुर स्पर्श 
पाकर आनन्दके मारे सिहर उठी । मैंने धीरेसे अपनी बाँहोंमें लपेटकर 
उसे अपनी गोदमें ले लिया और दूध पिछाने छगी | कभी-कभी वह 
दूध पीना छोड़कर मेरी ओर देखता, कितना सुन्दर, कितना कोमल, 
मरकतमणि-सा चिक्कन उसका कपोल है ! लाछ-छाल ओठोंमेंसे सकेद- 
सफेद दंतुलियाँ कितनी सुन्दर लग रही थीं | मैं मुग्ध होकर दुग्धके 
समान स्निग्ध उसके मुखड़ेको देखती रहती और वह फिर दूध पीने 

लगता | उद्धव ! मुझे वह दिन नहीं भूलता | उस दिन मैंने अपने 
मोहनको ऊखलसे बाँध दिया था, क्यों ? एक छोटे-से अपराधपर ! 
उसने दूधके बतन फोड़ दिये थे, मक्खन वानरोंको खिला दिया था। 
उस बातको याद करके मेरा कलेजा अब भी कॉप उठता है । क्या 
मैं दूध और मक्खनको कन्हैयासे अधिक चाहती हूँ? नहीं, उद्धव . यह 
बात खप्नमें भी नहीं है | आज भी मेरे पास दही है, दूध है, मक्खन 
है, परंतु मेरे हृदयका टुकड़ा, मेरी आँखोंका घुवतारा, अंधेका सहारा 
मेरा कन्हैया मेरे पास नहीं है | उसके न होनेसे अब ये सब रहकर 
मुझे जलाते हैं | देखो, यह वही आँगन है, वही दरवाजा है, वही 
घर है और वही गलियाँ हैं! ये सब मोहनके बिना मुझे काटने 
दौड़ते हैं | मेरी आँखें क्ष्णको ढूँढ़ती हुई इनपर पड़ती हैं, परंतु 
उसे न देखकर ये छोट आतीं और मनमें यह बात आती है कि यदि 
ये आँखें न होतीं तो अच्छा होता ! यमुना-किनारे जाती हूँ, घंटों 
बैठकर उसकी ल्हरियाँ गिनती रहती हूँ । ऐसा माद्म पड़ता है कि 
इसी नीले जल्में वह कहीं छिपा होगा; परंतु जब घंटों नहीं निकलता 
तो आँखोंपर बड़ा क्रोध आता है । मैं अपने हाथोंसे ही इन आँखोंको 
फोड़ डाल्ती, अपने श्यामसुन्दरके अतिरिक्त और किसीको देखना ही 
क्या है, परंतु उसीको देखनेकी छाल्सासे इन्हें बचा रक्‍्खा है । 
क्या कभी मेरी अभिलाषा पूरी होगी, क्‍या दो दिनके लिये भी वह 
मेरे पास आवेगा ? कया मैं फिर उसे अपनी गोदमें ले सकूगी ? उद्धव ! 
क्‍या मेरा जीवन, मेरी आँखें कभी सफल हो सकेंगी ? 

यशोदाकी आँखोंसे झर-झर आँसूके निझर बह रहे थे । उनका 

गला भर आया, वे चुप होकर उद्धवकी ओर देखने लगीं। नन्‍्द और 
यशोदाके इस अलेकिक प्रेमको देखकर उद्धव अवाक्‌ हो गये । उनसे 
कुछ बोला नहीं गया | उद्धवमें शान्त भक्ति पहलेसे ही थी, दास्यभाव 
भी था, सख्यका भी कुछ अंकुर उग आया था; उनकी ऐसी ही 
मानसिक स्थितिमें श्रीकृष्णने उन्हें वृन्दावन भेजा था। बृन्दावन 
प्रवेश करते ही उद्भवकों सल्यरसकी पूणता प्राप्त हुई | श्रीदाम आदि 
गोपोंसे मिलकर उन्होंने जाना कि सख्यरसकी पृणता क्‍या है १ 
त्रजमें प्रवेश करनेपर उन्होंने देखा, व्रजके घर-घरमें, वन-वनमें, वहाँके 
पशु-पक्षी, मनुष्य सभी श्रीकृष्णका गुणानुवाद गा रहे हैं | वहाँके 
एक-एक अपुसे श्रीकृष्णके नामकी ध्वनि निकल रही थी । नन्‍द और 
यशोदाके पास आकर उन्होंने वात्सल्यरसका दशन किया । उनकी 
समझमें ही नहीं आता था कि उन्हें क्या समझावें, इनसे क्या कहें १ 
अन्तमें उन्होंने सोचा कि इन्हें श्रीकृष्णता ऐश्वय सुनाना चाहिये। 
वे कहने लगे | अबतक नन्दबाबा भी सम्हलकर बेठ गये थे। 
उद्भधवने कहा--“बाबा नन्द ! माँ यशोदा ! आपलोग धन्य 
हैं। आपका जीवन सफल है । यदि मेरे रोम-रोम जीभ बन जायेँ 
तो भी मैं आपकी पूरी प्रशंसा नहीं कर सकता । परिप्रणतम भगवान्‌ 
श्रीकृष्णमें---.क्षराक्षरातीत पुरुषोत्तममें आपलोगोंका इतना सुन्दर भाव 
है, आपकी ऐसी भक्ति है, इसकी महिमा कौन गावे ? तीथयात्रा, 
तपस्या, दान, ज्ञान और समाधिसे जिस क्स्तुकी प्राप्ति की जाती है, 
वह प्रेम-लक्षणा भक्ति आपको खयं ही प्राप्त हो गयी है | श्रीकृष्ण 
केवल आपके बालक ही नहीं हैं, वे सम्पूण पिताओंके पिता हैं। 

बे संसारके म़लकारण हैं | बलराम उन्हींकी शक्ति हैं । उन्हीं 
प्रेरणासे संसारमें ज्ञान होता है और सब बस्तुएँ चेष्टा करती हैं । 
कोई भी प्राणी मृत्युके समय एक क्षण भी उनका चिन्तन कर ले तो 
उसके सारे कम धुल जाते हैं और वह ब्रह्मखरूपको प्राप्त होता है । 
आपलोगोंका उनसे सम्बन्ध तो है ही, उन्हें केवल अपना पुत्र न 
समझे । उन्हें सबका कारण, सबकी आत्मा समझे । यदि आप ऐसा 
कर सकेंगे तो फ़िर आपका कोई कतव्य शेष नहीं रहेगा । 


थे शीघ्र ही यहाँ आयेंगे भी | यदि आप उन्हें शरीरसे 
देखना चाहते हैं तो यह भी होगा, आप उनसे प्रेम करें और वे 
आपके पास न आबें, ऐसा नहीं हो सकता, कंस आदि दुश्शेको 
मारनेके बाद यदुवंशियोंकी रक्षा-दीक्षाका सारा भार उन्हींपर आ 
पड़ा है | उनकी व्यवस्था करके वे. यहाँ आ सकतें हैं । गोपोंके 
बहाँसे चलनेके समय जो कुछ उन्होंने कहा था, उसे श्रीकृष्ण 
अवश्य पूरा करेंगे । आपलोग बड़े ही भाग्यवान्‌ हैं | आप अपने 
निकट ही श्रीकृष्णका दशन प्राप्त करेंगे | वे आपसे दूर थोड़े ही 
हैं।वे आपके अन्तरात्मा हैं, वे काष्ठमें अग्निकी भाँति सकत्र 
ब्यापक हैं | उनके लिये घिन्न होनेकी आवश्यकता नहीं | उनका 
न तो कोई प्रिय है और न तो अप्रिय | उनकी इृश्मिं न कोई 
ऊँचा है, न नीचा | वे सवत्र समान हैं | अभिमान उनका स्पश 
नहीं कर पाता ।न तो उनकी कोई माता है, न पिता है, न 
पत्नी है और न पुत्र । न उनका कोई अपना है, न पराया | न 
शरीर है और न तो जन्म | न उनका कोई कम है और न तों 

उन्हें कर्मोका फल भोगना है | वे अपने प्रेमी भक्तोंकी रक्षाके लिये 
लीलावतार ग्रहण करते हैं । 

'सत्त, रज और तम--ये तीन गुण हैं । वे निगुण होनेपर 
भी क्रीड़ाके लिये इन गुणोंकों खीकार करते हैं और संसारकी 
स॒2, रक्षा तथा प्रल्य करते हैं । जेसे घूमती हुई वस्तुपर चढ़कर 
देखें तो सारी प्रथ्वी घूमती हुइ-सी दीख पड़ती है, वेसे ही चित्त 
कर्त्ता-मोक्ता है और उसका आरोप आत्मापर किया जाता है। 
श्रीकृष्ण केवल तुम दोनोंके ही पुत्र नहीं हैं । वे भगवान्‌ हैं | सबके 
पुत्र हैं, सबके पिता-माता हैं, सबके ईश्वर हैं और सबके आत्मा 
हैं, जो कुछ कभी इआ है, जो कुछ हैं या हो रहा है, जो कुछ 
होगा या हो सकता है, जो कुछ देखा या घुना गया है, जो कुछ 
जड़ या चेतन है, जो कुछ बड़ा या छोटा है, सब कुछ श्रीकृष्ण 
हैं, श्रीकृष्णके अतिश्क्ति और कोई वस्तु नहीं है | वे सब हैं, केवल 
वही हैं, एकमात्र वही परमाथ वस्तु हैं | 

इस प्रकार उन लोगेंमें बात होते-होते सारी रात बीत गयी | 
गोपियाँ अपने-अपने घर उठकर देवताओंकों नमस्कार करके दही 
मथने लगीं। वे एक खरसे “गोविन्द, दामोदर, माधव! इत्यादि 
श्रीकृष्णके नामोंका सुमघुर गायन कर रही थीं | उनवी बँधी हुई 
आवाज खगका स्पर्श कर रही थी, सारी दिशाएँ गूँज रही थीं, 
उनके इस प्रेम-गायनकों सुनकर उद्धवने अपनी बात समाप्त की 
ओर नित्यक्ृत्य करनेके लिये वे यमुना-तटपर गये ) 

भगवत्सम्बन्धके जितने भाव हैं, उनमें सख्य, वात्सल्य और 
माघुय--ये तीन भाव प्रधान हैं | यों तो भगवानके साथ होनेवाले 
सभी सम्बन्ध उत्तम ही हैं, परंतु व्रजभूमिमें इन्हीं तीनोंकी विशेषता 
है । इन तीनोंमें भी माघुयभाव परम भाव है और वह रहस्य-रस 
है | जो भगवानके सख्य और वात्सल्यमावसे परिचित नहीं, इस 
मधुरतम रसमें उनका प्रवेश नहीं हो सकता | मधुर भाव क्या 
है ? आत्माका आत्मामें रमण | भगवानका अपनी आत्मखरूपा एवं 
अन्तरड्जा शक्तियोंके साथ, जो कि भगवन्मय ही हैं, दिव्य क्रीड़ा । 
आनन्द और ग्रेमका संयोग | त्रिगुणसे परे, प्रकृतिसे परे जो आत्माका 
आत्मखरूप ही रस है उसकां आखादन । इसे उज्ज्वल रस भी 
कहते हैं । 

इस उज्ज्वल रसमें एक होनेपर भी दो प्रकारकी अवस्थाए 
दृश्गोचर होती हैं | एक मिलनकी और दूसरी विछोहकी । भगवानसे 
मिलन ओर उनके साथ रास-क्रीड़ाका अवसर बिरले ही भाग्यवानोंको 
मिलता है। उसे चाहनेपर भी गोपियोंकी पद-रज हृंदयमें धारण 
किये बिना कोई नहीं पा सकता । अधिकांश छोग ऐसे ही हैं, जो 
भगवानसे बिछुड़े हुए हैं और यदि चाहें तो इस विछोहके द्वारा 
ही भगवानके उस दिव्य रसका छाम कर सकते हैं। विछोहके 
मागमें भी कई बाधाएँ हैं; इस मागका साधक पद-पदपर निराश हो 
सकता है । उसके मनमें यह भाव आ सकता है कि इतने दिन 
हो गये, परंतु श्रीकृष्ण नहीं आये | अब वे नहीं आवेंगे | यह 

सोचकर वह साधनोंसे विरत हो सकता है | परंतु ऐसा होना ठीक 
नहीं है | इस बातको हम गोपियोंसे सीख सकते हैं । 


मथुरा बृन्दावनसे तीन ही कोसपर थी। श्रीकृष्ण वहाँ 
दो दिनके लिये आ सकते थे अथवा गोपियाँ ही कुछ दिनोंके 
लिये वहाँ जा सकती थीं । परंतु ऐसा करनेसे उनके जीवनमें 
वियोगका आदरश पूरा नहीं उतरता । गोपियाँ श्रीकृष्णसे अलग थोड़े 
ही हैं | श्रीकृष्ण गोपियोंसे अलग थोड़े ही हैं | यह वियोगकी लीला 
वियोगी साधकोंके आदशके लिये है | यदि बीचमें ही श्रीकृष्ण और 
गोपियोंका मिलन हो जाता तो वियोग साधनाका आदश नहीं 
बनता । इसी आदशसे शिक्षा ग्रहण करनेके लिये या यों कहिये कि 
इसी आदशको जगतमें श्रकट करनेके लिये उद्धव ब्रजमूमिमें गोपियोंके 
पास आये हुए हैं | हम इन दोनों बातोंकी परिणति उद्धवके जीवनमें 
पायेंगे | अभी तो उद्धव सीख रहे हैं, सीखने आये हैं | आगे 
चलकर श्रीकृष्णके वियोगमें भी इन्हें जीवन धारण करना पड़ेगा ओर 
संसारके सामने प्रेममक्तिका आदश स्थापित करना होगा तथा उसका 
रहस्य बतलाना होगा । ब्रजमें उन्होंने गोपियोंमें क्या देखा, क्या 
सीखा, अभी तो यही चर्चा प्रासड़िक है । 

सूर्योदयका समय था। दूध दुह्ा जा चुका था। दही मथने- 
की ध्वनि अब कम हो चुकी थी । हरे-हरे वृश्षोंपर रंग-बिरंगे 
पक्षी चहक रहे थे। बछड़े भी फुदक-फुदककर अपने हमजोलियों 
ओर माताओंसे खेल रहे थे । प्रेमकी करुणामिश्रित धारा 
चारों ओर फेली हुई थी, सब कुछ था, परंतु वह रौनक न थी जो 

श्रीकृष्णके रहनेपर रहती थी | सभीकी आँखें किसीका अन्वेषण कर 
रही थीं | सबको एक अभाव-सा खटक रहा था और जहाँ दृष्टि 
पड़ती थी, वहाँ सूना-सा ही जान पड़ता था | मशीनकी भाँति सब 
अपने-अपने काममें छगे हुए थे, परंतु उनमें उत्साह नहीं था, 
स्क्ृति नहीं थी । वे उन कामोंकी ओरसे कुछ उदासीन, कुछ शिथिल 
ओर कुछ खिंचे हुए-से जान पड़ते थे | 


गोपियाँ घरसे बाहर निकलीं । उन्होंने देखा कि नन्‍्दके द्वारपर 
एक बहुत सुन्दर सोनेका रथ खड़ा है । सभीके मनमें कुतहल हुआ 
कि यह किसका रथ है ? किसीने कहा, रथ तो वही है जिसपर 
श्रीकृष्ण गये थे | तब यह फिर क्‍यों आया है ? क्रृष्णका नाम 
खुनकर बहुतोंकी आँखोंसे आँसू चू पढ़े | कई मन मसोसकर रह 
गयीं । उनकी कुछ सोयी हुई-सी कसक उभर आयी । किसीने 
कहा---“अब किसको ले जायगा ? यहाँ ले जानेके लिये है ही 
क्या श्रीकृष्ण गये, हमारी आत्मा गयी । हमारे प्राण गये, अब 
यहाँ सूखे हाड़ोंकी ठठरी है । इसे कोई क्‍या करेगा ? हाँ, हम 
श्रीकृष्णकी हैं । उन्होंने कहा है कि हम आयेंगे | उनकी बात झूठी 
नहीं हो सकती । वे आवेंगे और उस दिनके लिये हमें इन ठठरियों- 
को बचा रखना है । शायद वे आवें और हमें न पावें तो उन्हें 
क्लेश होगा | बस, इसलिये हमें जीबित रहना है | 


इसी समय यमुनामें स्नान करके आते हुए उद्धव दीख पढ़े । 
उद्भवको देखकर उन्हें और भी आश्वय हुआ । वैसा ही शरीर, वेसी 
ही बॉहें, वेसे ही कमलके समान नेत्र, गलेमें कमछकी माला और 

पीताम्बर धारण किये हुए । मुखपर वेसी ही प्रसन्नता खेल रहीं 
थी । परंतु ये श्रीकृष्ण न थे | ये दशनीय पुरुष कौन हैं, कहाँसे 
आये ओर श्रीकृष्णके समान ही इन्होंने वेष-भूषा क्यों धारण कर 
रखी है ? हो-न-हो ये उन्हींके अनुचर हैं | उन्हींके सहचर हैं | 
उन्होंने ही इन्हें भेजा होगा | तब कया वे हमारा स्मरण करते हैं ? 
जेसे उनके लिये हम छटपटाती रहती हैं, क्‍या वेंसे ही हमारे लिये 
वे छठपटाते रहते हैं ? हो सकता है छटठपटाते हों । परंतु नहीं, तब 
क्या वे दो दिनके लिये आ नहीं सकते थे ? फिर इन्हें भेजा क्‍यों 
है ? माता-पिताकी सान्वनाके लिये ! अच्छी बात है | पर क्‍या 
केवल बातोंसे ही उनका हृदय शानन्‍्त हो जायगा ? उन्हें आस्ासन 
मिल जायगा.? यह असम्भव है | शायद हमारे लिये भी कुछ संदेश 
कहला भेजा हो | न भी कहलाया हो तो क्‍या, वे अनुचर तो हैं 
न ? इनसे बात करनेपर उनकी कोई बात सुननेको मिलेगी | चलो, 
हम सब उनके पास चलें | अबतक उद्भव पास आ गये थे | 
गोपियोंने श्रीकृष्णके सदृश समझकर ही उद्धवका सत्फार: 
किया । एकान्तमें ले जाकर उन्होंने पूछा--“उद्धव ! तुम तोः 
श्रीकृष्णके प्रेमी अन्तरज्ञ सखा हो । क्या उनके हृदयकी कुछ बात 
कह सकते हो ! उन्होंने केवल नन्द-यशोदाके लिये ही तुम्हें भेजा 
होगा, अन्यथा त्रजमें उनके स्मरण करनेकी और कोन-सी वस्तु है १ 
क्या उन्होंने हमें सचमुच छोड़ दिया ? अब वे यहाँ न आवेंगे £ 
परंतु यह कैसे हो सकता है ? बे आबेंगे, अवश्य आवेंगे | उद्धव ! 
हमारे हृदयवी क्‍या दशा है । हमारी आत्मा कितनी पीड़ित हो रही 

है, इसे कोई जान सकता है ! क्या इस वेदनाका कहीं अन्त भी 
है ! हमें तो नहीं दीखता | हम जितना उपाय करती हैं, उतना ही 
अधिक यह बढ़ती जाती है । किससे कहें, कहनेसे लाभ ही क्‍या है ? 


“उद्धव ! जिस दिनसे हमने उनके सौन्दर्यका वणन सुना 
था, उनकी रूपमाधुरी देखी थी, उनकी मधुर वंशीध्वनि सुनी थी, 
उसी दिनसे और वास्तवमें तो उसके पहले ही हम उनके हाथों बिक 
गयीं । उन्होंने अपनी प्रेममरी चितवनसे, मन्द-मन्द मुसकानसे, 
अनुग्रह भरी भोंहोंके इशारेसे हमें खीकार कर लिया | वे खीकार न 
करते तो भी हम उनकी ही थीं, उनकी ही रहतीं । परंतु जब 
उन्होंने खीकार कर लिया तब तो उनपर हमारा हक हो गया, हमारा 
दावा हो गया । चाहिये तो यह था कि वे हमारी इच्छाके विपरीत 
एक क्षणके लिये भी हमसे अलग नहीं होते | परंतु हम यह नहीं 
चाहती । हृदयसे चाहनेपर भी उनपर कोई दबाव नहीं डाल्तीं, 
उनसे कहतीं नहीं, परंतु हम इसी प्रकार कितने दिनोंतक घुल-घुलकर 
भरती रहेंगी ? हम बहुत दिनोंतक शान्तिसे प्रतीक्षा भी करती 
रहती; यदि ये दिन शीघ्रतासे बीतते होते | एक-एक दिन पहाड-से 
भारी होते जा रहे हैं | समुद्र-से अपार होते जा रह्दे हैं ! हम क्‍या 
करें, ये दिन केसे बितावें, एक पल युग हो गया, आँखोंसे 
आँसुओंकी धारा रुकती ही नहीं, सब सूना-ही-सूना दीखता है । 
मारा यह सूनापन क्‍या कभी बीतेगा ही नहीं १ 

“उद्धव | हमें अपने वे दिन स्मरण हैं, जब हमारे प्रियतम, 
इमारे श्रीकृष्ण गौओंको चरानेके लिये जंगलमें जाया करते थे। एक- 

एक पल हम विकल होकर बितातीं और हृदय हृहरता रहता कि 
कहीं उनके कमल-से कोमल चरणोंमें काँटे-कुश न गड़ जायें । उनके: 
लाल-छाल तलुओमें पीड़ा न पहुँच जाय । उद्धव ! हमारा हृदय 
जानता है, परमात्मा इस बातका साक्षी है कि जब हम उनके 
चरणकमलोंको अपने कठोर हृदयपर रखती थीं, तब हमें बड़ा डर 
लगता था कि कहीं चोट न पहुँच जाय | वे जब गोओंको चरानेके: 
लिये जंगलमें जाने लगते तब हम नन्दबाबाके दरवाजेपर पहुँच जातीं, 
रास्तेमें जाकर खड़ी हो जातीं और जबतक वे आँखोंसे ओझल न 
हो जाते तबतक एकटक उन्हें देखती रहतीं | काम करनेके लिये घर 
छोटतीं तो काम-काजमें मन नहीं छगता और करते समय भी ऐसा 
माठम होता कि मानो वे हमारे सामने ही खड़े हैं | हम घान कूटती' 
होतीं तो वे आकर मसल पकड़ लेते | हम दही मथती होतीं तो वे 
मथानी पकड़कर रोक देते | हम झाड़ छगाती होतीं तो वे आकर 
सामने खड़े हो जाते | हम यमुनाका जल लानेका, दही बेचनेका 
ओर भी किसी काम-काजका बहाना बनाकर कई बार वनमें जाती 
ओर उन्हें देख आतीं | जब वे शामको लोटठते, हम पहलेसे ही 
रास्तेपर खड़ी होतीं और उनका माग देखा करतीं | वे जब बाँसुरी 
बजाते हुए ग्वाल्बालोंके साथ लोटते थे, उनके घुँधराले काले 
केशोंपर व्रजरज पड़ी होती थी, उनके कपोलछोंपर श्रमबिन्दु उग 
आये होते थे तो देखकर हमें कितनी प्रसन्नता होती, कितना 
आनन्द होता, कह नहीं सकतीं । हम रातमें भी नन्दबाबाके घर 
जातीं । वे बाँसुरी बजाकर हमें वनमें बुलाते, हमारे साथ क्रीड़ा 

करते । वह सब कहनेसे अब कोई लाभ नहीं । हमने ब्रत करके, 
उपवास करके, देवी-देवताओंकी मानता करके, हृदयसे, आत्मासे 
यही चाहा था कि श्रीकृष्ण ही हमारे खामी हों, वे हुए भी; 
परतु उद्भव ! अब वे हाँ हैं? अब हम उनकी बातें कह रही 
हैं, उनका संदेश हम पा रही हैं, उनका सुमिरन हम कर रही 
हैं, परंतु वे अब कहाँ हैं? हमारे बीचमें वे नहीं हैं । हमारा 
जीवन भार है, व्यय है |! कहते-कहते गोपियाँ तन्मय हो गयीं | 
उनका बाह्नज्ञान जाता रहा । 


गोषियोंमें जब कुछ-कुछ चेतना आयी तब वे पागलेंकी भाँति 
चेष्टा करने लगीं | कोई वृक्षकों श्रीकृष्ण समझकर उसे उलाहना 
देने लगी, कोई छताकुंजमें श्रीकृष्णकी उपस्थिति मानकर वहाँसे मुँह 
फेरकर छोटने लगी, कोई पत्तेकी खड़खड़ाहटसे श्रीकृष्णके आगमनवी 
अपेक्षा करने छगी और कोई चम्पा, माल्ती, जूही, गुलाब, कमल 
आदि फुलोसे श्रीकृषष्णके सम्बन्धमें बातें करने छगी। किसी भौरेपर 
दृष्टि पड़ गयी तो कोई उसे श्रीकृष्णका दूत मानकर उसीको डॉट- 
फटकार सुनाने छगी, उनकी विचित्र दशा हो गयी । वे सारे 
संसारको, शरीरको, प्राणो और आत्माको भूलकर श्रीकृष्णमें ही 
तललीन हो गयीं । वे श्रीकृष्णकी छीछाओंका गायन करते-करते 
संकोच छोड़कर रोने लगीं । उद्धवका हृदय द्रबित हो गया, वे 
गोपियोंके विरहकी ऊँची दशा देखकर मुख्य हो गये | उन्होंने 
किसी प्रकार गोपियोंकों सान्वना देकर कहना शुरू किया | 


उद्धवने कहा--“गोपियों ! तुम्हारा जीवन सफल है । सारे 

लोक ओर लोकाविपति तुम्हारी पूजा करते हैं । श्रीकृष्णमें इतना 
प्रेम, श्रीकृष्णमें इतनी तन्म्रयता और कहीं देखी नहीं गयी और 
कहीं हो नहीं सकती । बढ़े-बड़े दान, त्रत, तप, होम, जप, 
खाध्याय, संयम और दूसरे भी कल्याणकारी उपायोेसे भगवान्‌ 
श्रीकृष्णकी भक्ति प्राप्त की जाती है |# बड़े-बड़े मुनियोंको जिस 
प्रेमकी प्राप्ति दुलभ है, सौमाग्यवश वह प्रेम तुम्हें प्राप्त हुआ है । 
भगवान के साथ तुम्हारा वह सम्बन्ध हुआ है | यह बड़े ही सोभाग्य 
ओर तपस्याका फल है कि तुम छोगोंने अपने पुत्र, पति, खजन, 
देह, गेह और सबखका त्याग करके पुरुषोत्तम भगवान श्रीकृष्णको 
पतिरूपमें वरण किया है| । भगवान्‌ श्रीक्ृष्णके विरहसे तुम्हें 
सर्वात्मभावकी प्राप्ति हो गयी है। तुम्हें हर जगह श्रीकृष्ण-ही- 
श्रीकृष्ण दीखते हैं । तुम्हारे पास भेजकर श्रीकृष्णने मुझपर बड़ा 
ही अनुमग्रह किया है । मैं तुम्हारे दशनसे धन्य हो गया | कल्याणी 
गोपियो ! उन्होंने तुम्हारे लिये जो संदेश कहा है, में वही सुनाता 
हूँ। वह सुनकर तुम्हें बड़ा ही आनन्द होगा | उनका यही 
एकान्त संदेश लेकर मैं तुम्हारे पास आया हूँ। 

# दानब्रततपोहोमजपस्वाध्यायसंयमे: । 
श्रेयोभिविविधेश्रान्ये: क्ृष्णे भक्तिहिं साध्यते ॥ 
( श्रीमद्धा० १० | ४७ | २४ ) 
$ दिश्या पुत्रान्‌ पतीन्‌ देहान्‌ स्वजनान्‌ भवनानि च | 
हित्वावृणीत यूयं॑ यत्‌ कृष्णाख्यं पुरुष परम्‌ ॥। 
( श्रीमद्धा० १० | ४७ | २६ ) 

'श्रीकृष्णने कहा है--मेरी प्रिय गोपियों ! मैं कभी तुम- 
लोगोंसे अलग नहीं रह सकता । जेसे प्रथ्वी, जल, वायु--ये 
आकाशसे अलग नहीं हो सकते, बसे ही तुम हमसे अलग नहीं हो 
सकतीं । तुम्हारा मन, तुम्हारा प्राण, तुम्हारा शरीर, तुम्हारी इन्द्रियाँ, 
तुम्हारे गुग और जो कुछ तुम हो, सब मुझमें है, में सबका आश्रय 
हूँ, में अपने आपमें, अपने आपकी सृश्टि करता हूँ, अपने आपका ही 
पालन करता हूँ और अपने आप ही अपने आपका संहार करता 
हूँ। में अपनी ही मायासे, अपनी ही शक्तिसे खय॑ं ही इन रूपोमें 
बन जाता हूँ । आत्मा ज्ञानखरूप है । वह मायासे रहित ओर 
गुणोंसे परे है । खप्त, सुषुत्ति, जाग्रतू---इन तीनों अवस्थाओंसे परे 
ओर इनका साक्षी है। ये विषय, यह संसार उसमें खप्तकी भाँति 
उठ खड़ा हुआ है । यह मिथ्या है | वियोग तो तब है, जब इस 
मिथ्या संसारकी ओर दृष्टि है। उसकी ओरसे इन्द्रियोंको, मनो- 
वृत्तियोंको खींचकर आत्मामें छगाओ । उन्हें अन्तमुंख करो, सारे 
सिद्वान्तों और साधनोंका यही उद्देश्य है । वेद, योग, सांख्य, त्याग, 
तपस्या, दम और सत्य इनका यही लक्ष्य है | मैं बाह्य-दश्सि तुम 
लोगोंसे दूर अवश्य हूँ; परंतु केबल आँखोंसे ही दूर हूँ न ! आँखकी 
दूरी दूरी नहीं | दूरी तो मनकी होती है । वहाँ रहनेकी अपेक्षा 
मेरे यहाँ रहनेसे तुम्हारा मन मुझमें अधिक छगेगा । मेरा विशेष 
चिन्तन होगा । ऐसा होता आया है और ऐसा ही होता है। सम्पूण 
वृत्तियोंकी छोड़कर अपने मनको केवल मुझमें छगा दो | मेरा स्मरण 
करती रहो । शीत्र ही तुम मुझे प्राप्त कर लोगी | तुम्हें पता है न ? जिस 
दिन मैं रास कर रहा था, कई गोपियाँ शरीरसे मेरे पास नहीं आ सकीं, 

जे 


उन्होंने सच्चे हदयसे प्रेमसे मेरा स्मरण किया और शरीरसे 
पहुँचनेवाली गोपियोंके पहले ही वे मेरे पास पहुँच आयीं । मैं 
तुम्हारे पास ही हूँ । तुम्दारे हृदयमें हूँ, तुम्हारी आत्माके रूपमें 
हैँं। 'बियोग क्‍या वस्तु है! इसके लिये पीड़ित होनेकी क्‍या 
आवश्यकता हैं? मुझे ढूँढ़ो मत, मेरा अनुभव करो, मैं तुम्हारे 
पास हूँ |? 


उद्धव इतना कहकर चुप हो गये । अपने प्रियतमका आदेश, 
अपने प्राणोंका संदेश सुनकर गोपियोंकों बड़ा ही आनन्द हुआ | 
हि. संदेशसे उनकी स्थृति ताजी हो गयी | वे प्रसन होकर 
उद्भधवसे बोलीं-“श्रीकृष्ण प्रसन्न हैं, आनन्दसे हैं, यह बड़ी अच्छी 
बात है | कंस और उनके अनुचर मर गये, जगत्‌का बड़ा कल्याण 
हुआ । जेंसे हम उन्हें देख-देखकर प्रसन्न होती थीं, वेसे ही मथुरा- 
वासी भी उन्हें देख-देखकर प्रसन्न होते होंगे | वहाँके छोग विशेष 
प्रेमी होंगे, उनके प्रेम-पाशमें श्रीकृष्ण बंब जाये, यह खाभाविक ही 
है ! क्‍या वे उनमें रहकर हमारी याद रख सकेंगे ? रखते हैं ? क्‍या 
हैं वह रात्रि याद है, जब उन्होंने चन्द्रिकाचर्चित वृन्दावनमें हम 
गोंके साथ गा-गाकर, नाच-नाचकर रासलीला की थी ? क्‍या वे 
मारे ग्राणोंको जीवित करनेके लिये यहाँ आवंगे ? अब वे हम वन- 
प्तियोंके पास क्‍यों आने छगे ? वे आत्माराम हैं, पूणकाम हैं; उन्हें 
मारी क्‍या अपेक्षा है ? हम जानती हैं कि आशासे निराशा अच्छी है। 


#एवं प्रियतमादिष्टमाकण्य ब्रजयोषितः । 
ता ऊचुरुद् व॑ प्रीतास्तत्सन्देशाग्तस्मृती: ॥ (श्रीमद्धा० १० | ४७ | ३८) 

तथापि श्रीकृष्णकी ओर हमारी आँखें लगी हैं । हमारी आशाकी 
अभिलाषाकी लड़ियाँ नहीं टूटतीं । भत्ण, उन्हें कोन छोड़ सकता है | 
उनके न चाहनेपर भी लक्ष्मी एक श्षणके लिये भी उन्हें नहीं छोड़ 
सकतीं | उद्भव ! यमुनाके पुलिन, गोवनके शिखर, क्रीड़ाके बन, 
उनकी दुल्अरी हुई गौएँ, उनकी बाँसुरीकी ध्वनि बार-बार उनकी याद 
दिल्या देती हैं| अब भी बृन्दावनकी भूमि उनके चरण-चिह्नोंसे रहित 
नहीं हुई है | हम भला उन्हें कैसे भूल सकती हैं ! उनका स्मरण 
ही हमारा जीवन है | उनकी छलित गति, मधुर मुसकान, लीलाभरी 
चितवन और प्रेम-सनी वाणीसे मोहित होकर हमने अपना हृदय हार 
दिया है, अपना सबख उनके चरणोंमें निछावर कर दिया है | हम 
भला उन्हें केसे मूल सकती हैं ? हे नाथ, हे रमानाथ, हे ब्रजनाथ, 
हे दीनबन्धु ! हम दुःखके समुद्रमें हब रही हैं, हमें बचाओ ! 
हमारा उद्धार करो 

श्रीकृष्णके संदेशोंसे गोपियोंकी विरहज्वाला बहुत कुछ शान्त 
हुई । वे उद्धवको श्रीकृष्णखरूप मानकर उनका सत्कार करने लगीं | 
उन्होंने कह्ा-“उद्भव ! तुम राषिकाके पास चलो । भगवानके बिरहमें 
उनकी क्‍या दशा हो रही है ! चछऋर देखो | वे मर-मरकर जीती 
हैं, जी-जीऋर मरती हैं | चिन्ता, जागरण, म्र्च्छा, प्रलय इन्हींका क्रम 


मा 


शक, 


चाद्य रहता है | वे कभी मत्त हो जाती हैं, कभी मोहित हो जाती 
हैं, चलो उनके दशन करो, उनके चरणोंमें सिर नवाकर कुछ 
सीखो ।! उद्धवने उनके साथ श्रीराघाके पास जानेके लिये प्रस्थान 
किया । 

--7+9<)०कबन्‍कुन्ट-९७ *-- 

सारे जगत्‌के आत्मा भगवान्‌ श्रीकृष्ण हैं | यह जगत्‌ तभी 
सुखी होता है, शान्ति पाता है, जब अपनी आत्मा भगवान्‌की 
सन्रिविका अनुभव करता है । बिना उनके इसमें सुख नहीं, शान्ति 
नहीं, आनन्द नहीं । परंतु श्रीकृष्णकी आत्मा क्या है, कौन-सी ऐसी 
वस्तु है, जिसके बिना श्रीकृष्ण भी छटठपटाते रहते हैं और जिसे पाकर 
उनका आनन्द अनन्त-अनन्त गुना बढ़ जाता है । वह हैं श्रीरावा । 
श्रीराघा ही श्रीकृष्णकी आत्मा हैं और उन्हींके साथ रमण करननेके 
कारण श्रीकृष्णको आत्माराम कहा गया है । श्रीकृष्णके बिना राघा 
प्राणहीन हैं और राधाके बिना श्रीकृष्ण आनन्दह्दीन हैं । ये दोनों कभी 
अछग होते ही नहीं | अछग होनेकी लीला करते रे ओर इसलिये 
करते हैं कि छोग परम ग्रेमका, परम आनन्दका साक्षात्‌ दरशन करे । 

इनके दशन श्रीक्रष्णमें--श्रीराधामें ही सम्पूण रूपसे प्राप्त हो सकते हैं 
जबसे श्रीकृष्ण मथुरा गये तबसे राधाकी विचित्र दशा थी । 
राघाको नींद नहीं आती, दिनको शान्तिसे बैठा नहीं जाता, कभी 
वृत्तियाँ लय हो जाती हैं तो कभी मर्च्छित | कभी पागल-सी होकर 
नाना प्रकारके प्रछाप करती हैं तो कभी सुरीली वीणाके तारोंको छेड- 
कर मुरठी-मनोहर स्यामसुन्दरके गुणानुवादोंका गायन करती हैं । 5 
एक-एक पल बढ़े दुःखसे किसी प्रकार व्यतीत करती हैं और इतनी 
बेसुध रहती हैं कि रात बीत गयी, दिन बीत गया, इन बातोंका उन्हें 

#& आत्मा तु राधिका तस्य तयेव रमणादसों । 
आत्माराम इति प्रोक्त ऋषिभिस्तत्वदशिभिः ॥ 
| वीणां करे मधुमती मधुरस्वरां तामाघाय नागरशिरोमणिभावलीलाम्‌ । 
गायन्त्यहों दिनमपारमिवाश्रवर्षैंदुःखान्नयन्त्यहह सा हृदिमे5स्तु राधा ॥ 

तातक नहां चलता | आँसुओंकी धारा बहती रहती है, समझानेसे 
सान्वना देनेसे उनकी पीड़ा और भी बढ़ जाती है | 

उद्भव ।जस समय; उनके पास पहुँचे उस समय वे मर्च्छित थीं । 

द्रवन उन्हें जाकर देखा तो वे गदगद हो गये । भक्तिसे उनकी 

'रदन झुक गयी । सारे शरीरमें रोमाश्च हो आया । वे श्रद्धाके साथ 
स्तुति करने लगे | उन्होंने कहा-“देबि ! मैं तुम्हारे चरणकमलोंकी 
+दना करता हू । तुम्हारी कीर्तिसे ही सारा संसार भरा हुआ है । 
तुम भगवान श्रीक्ृष्णकी नित्यप्रिया आह्ादिनी शक्ति हो | वे जब 
जहाँ जिस रूपमें रहते हैं, तब तहाँ वैसा ही रूप धारण करके तुम 
भी उनके साथ रहती हो । जब वे महाविष्णु हैं तब तुम महालक्ष्मी 
हा | जब वे सदाशिव हैं तब तुम आद्याशक्ति हो | जब वे ब्रह्मा हें 
तब तुम सरखती हो । जब वे राम हैं तब तुम सीता हो और तो 
क्या कहूँ, माता ! तुम उनसे अभिन्न हो । जैसे गन्ध और प्रथ्वी 
जल और रस, रूप ओर तेज, स्पश और वायु, शब्द और आकाश 
टथक ध्रथक नहीं हैं, एक ही हैं, बसे ही श्रीकृष्ण तुमसे प्रथक नहीं 
हैं | ज्ञान और विद्या, ब्रह्म और चेतनता, भगवान्‌ और उनकी लीला 
जैसे एक हैं तो बसे ही तुम भी श्रीकृष्णसे एक हो, वे गोलेकेश्रर हैं 
तो तुम गोलोकेश्वरी हो | देवि : यह मूर्च्छा त्यागो, होशमें आओ, मुझे 
दशन देकर मेरा कल्याण करो |! 

उद्भवका प्राथना सुनकर “श्रीकृष्ण-श्रीक्रष्ण” कहती हुई राघा 
होशम आयी | उन्होंने आँखें खोलकर धीरेसे पूछा-“श्रीकृष्णके 
समान शरीर और वेष-भूषावाले तुम कौन हो ? तम कहाँसे आये 
हो ? क्या श्रीक्रण्णने तुम्हें भेजा है ? अवश्य उन्होंने ही तुम्हें भेजा 
है | अच्छा बताओ, वे यहाँ कब आवेंगे ? मैं उन्हें कब देखूँगी ? 

क्या उनक कमछ-से कोमल शरीरमें में फिर भी चन्दन छगा सकूँगी ? 
उद्भधवने अपना नाम-धाम बताकर आनेका कारण बताया | राधिका 
कहने लगीं-'उद्भव ! वही यमुना है | वही शीतल, मन्द सुगन्ध 
वायु हैं | वही वृन्दावन है और वही कोयलेंकी कुक है | वही 
चन्दन-चाचत शय्या है और वही साज-सामग्री है, परंतु मेरे प्राण- 
नाथ कहाँ हैं ? इस दासीसे कौन-सा अपराध बन गया ! अवस्य ही 
सुझस अपराब हुआ हांगा। हा क्रृण्ण, हा रमानाथ, प्राणवल्लभ ! 
तुम कहाँ हो ” इतना कहकर राधा फिर म्रच्छित हो गयीं 
उद्धवने उन्हें होशमें छानेकी चेष्ठा की | सल्ियोंने बहुत-से 
उपचार किये; पर राधाको चेतना न हुई | उद्धवने कहा- 
माता . भे तुम्हं बड़ा ही शुभ संवाद सुना रहा हूँ । अब तुम्हारे 
विरहका अन्त हो गया । श्रीक्षष्ण तुम्हारे पास आबेंगे | तुम शीघ्र 
ही उनके दशन पाओगी | वे तुम्हें प्रसन्न करनेके लिये नाना 
कारकी क्रियाए करेंगे |? श्रीकृष्ण आयेंगे! यह छुनकर राधा उठ 
बठीं | कया वे सचमुच आयेंगे ? हाँ, अवश्य आयेंगे। राधाने 
उद्भकका बढ़ा ही सत्कार क्रिया | अनेकों प्रकारके दान देकर, 
उद्धवकां भोजन-पान कराकर उन्हें वर दिया कि तुम्हें सब सिद्धियाँ 
मिल जाय, तुम भगवानके दास बने रहो और तुम्हें उनकी पराभक्ति 
प्राप्त हो । उद्धव ! तुम उनके पाषद और श्रेष्ठ पाषद होओ |१% 
जब उद्धव विदा होनेके लिये श्रीराधासे अनुमति लेनेको 
आये तब श्रीराधाने कहा-'उद्धव ! हम अबला हैं | हमारे हृदयका 


# सवसिद्धि हरेदास्यं हरिभक्ति च निश्चलाम्‌ । 
पाष॑ंदप्रवरत्व॑ च पा७षंद॑ च हरेरिति॥ 

हाल कौन जान सकता है : मुझे भूलना मत, में विरहसे कातर हो 
रही हैँ । मेरे लिये घर और वनमें अब कोई भेद नहीं रह गया 
है । पशु और मनुष्य एक-से जान पड़ते हैं | जाग्रतू, खप्न और 
लुषुप्तिमं कोई अन्तर नहीं दीख पड़ता । चन्द्रमा-सूयका उदय, रात 
और दिनका होना-जाना मुझे माद्धम नहीं है । मुझे अपनी ही सुधि 
नहीं रहती । श्रीकृष्णके आनेकी बात, उनकी लीछा सुनकर, गाकर 
कुछ क्षणोंके लिये सचेतन हो जाती हूँ । मुझे चारों ओर कृप्ण- 
ही-कृष्ण दीखते हैं, मैं निरन्तर ही मुरलीब्बनि ही सुनती हूँ । मुझे 
किसीका भय नहीं है | किसीकी लज्ञा नहीं हैं | कुछकी परवा 
नहीं है | मैं उन्हींको जानती हूँ। उन्हींकी मजती हूँ। ब्रह्मा, 
शंकर और विष्णु जिनकी चरणधूलि पानेके लिये उत्सुक रहते हैं, 
उन्हें पाकर मैं उनसे बिछुड़ गयी । मेरा कितना दुर्भाग्य है, कोई 
मेरा हृदय चीरकर देख ले | उनके अतिरिक्त इसमें और कुछ नहीं 
है | उद्धव ! क्या अब उनके साथ क्रीड़ा करनेका प्रेम-सौभाग्य मुझे 
नहीं प्राप्त होगा ? क्‍या अब बृन्दावनके कुझोंमें अपने हाथोंसे 
मालती, माधवी, चम्पा और गुलाबके फूलॉंकी माला गूथकर उन्हें नहीं 
पहनाऊँगी ? अब वे वसनन्‍त ऋतुकी मधुर रजनियाँ, जिनमें 
राघा और माधव विहरते थे, पुन: न आयेंगी ? राधा पुनः म॒र्च्छित 
हो गयीं । 

सखियोंके और उद्धवके जगानेपर राधा पुनः होशमें आयीं और 
कहने लगीं--उद्धव ! इस शोक-सागरसे मुझे बचाओ । मुझे 
समझाने-बुझानेसे कोई छाभ नहीं होगा | उनकी बातें याद करके 
मेरा मन चन्नल हो रहा है । विरहिनीवी वेदना कोई विरहिनी ही 

जान सकती है | सीताकोी कुछ-कुछ इसका अनुभव हुआ था । 
मैं किससे कहूँ, मेरी मानसिक पीड़ाका किसे विश्वास होगा ? मेरे- 
जसी अभागिनी, मेरे-जेंसी दु:ःखिनी स्रीन हुई और न होनेकी 
सम्भावना है । मैं कल्पवृक्षको पाकर भी ठगी गयी । देवने मुझे ठग 
लिया ! उन्हें देखकर मेरा जीतव्रन सफल हो गया था, मेरा हृदय और 
आँख स्लिग्व हो गयी थीं। उनके नामकी मधुर ध्वनि सुनकर 
मेरे प्राण पुलकित हो उठते हैं। उनकी मधुर स्मृतिसे आत्मा 
तर हो जाती है। मैंने उनके कर-कमलोंका स्पश अनुभव किया है। 
मैं उनकी छत्रछायामें रही हूँ । मैं क्या पाकर उन्हें भूछ सकती हूँ ? 
ऐसी कोई वस्तु नहीं, ऐसा कोई ज्ञान नहीं, ऐसा कोई शास्त्र नहीं 
ऐसा कोई संत नहीं तथा ऐसा कोई देवता नहीं, जिससे मैं 
श्रीकृष्णकी भूल सकू | स्थितिकी गति सम्भव है, परंतु जहाँ बिना 
के ही चलना है, उसे गति कंसे कह सकते हैं | यह शन्यकी 
सेज है ।! राधिका रोने छगीं, उद्धव रोने लगे, गोपियाँ रोने लगीं | 
वहाँके पशु-पक्षी, वृक्ष-छताए और जड़-चेतन सब-के-सब रोने लगे | 
करुणाका, प्रेमका अनन्त समुद्र उमड़ पड़ा | 
उद्धव बहुत दिनोंतक त्रजमें रहे थे । वे राधासे अनेकों प्रश्न 
करते ओर प्रेमका रहस्य-ज्ञान प्राप्त करते, ग्वालोंके साथ बनोंमें 
धूमते, नन्‍्द-यशोदाके साथ श्रीकृष्णलीछाका कीतन और श्रवण करते, 
गोओंके साथ खेलते, वृक्षोंका आलिड्डन करते और लताओंको देखते 
ही रह जाते | उनका रोम-रोम ग्रेममय हो गया, वे ग्वाले हो गये । 
पता नहीं, परंतु पता है भी कि उनका हृदय गोपीभावमय हो गया । 

वे वन-बनमें गाते हुए बिचरने छगे । उनके हृदयसे यह 
संगीत निकलने छगा---केबल गोपियोंका जन्म ही साथक है | यही 
वास्तवमें श्रीकृष्णकी अपनी हो सकी हैं । ब्राह्मण होनेसे क्‍या हुआ, 
जब श्रीकृष्णमें प्रेम नहीं । बड़े-बड़े मुनि जिसकी छालछ्सा करते 
रहते हैं, वह इन गोपियोंको प्राप्त हो गया । कहाँ ये बनमें रहनेवाली 
गाँवकी गंवार ग्वालिनें ओर कहाँ श्रीकृष्णमें उनका अनन्त प्रेम । 
परंतु इससे क्‍या हुआ; जानें या न जानें, ज्ञान हो या न हो, 
श्रीकृष्णसे प्रेम होना चाहिये | अनजानमें भी अम्नत पी लिया जाय 
तो छाम होता ही है | बिना जाने भी श्रीकृष्णसे प्रेम हो जाय 
तो वे अपनाते ही हैं | देवपत्नियोंको, इन्दिरा लक्ष्मीको जो प्रसाद 
नहीं ग्राप्त हइुआ, वह गोपियोंकों प्राप्त हुआ है । ये श्रीक्षष्णके 
शरीरका स्पश ग्राप्त करके कृताथ हो गयी हैं | मैं अब बृन्दावनमें 
ही रहूँ | मनुष्प न सही, पश्ु-पक्षी ही सही, वृक्ष ही सही और 
नहीं तो एक तिनका ही सही । इनके चरणोंकी धूलछि तो प्राप्त 
होगी न? आह ! श्रुतियाँ जिनके चरण-चिह्नोंकी खोजमें लगी हैं, 
ये गोपियाँ उन्हें पाकर, उनसे एक होकर, उनके प्रेममें तन्मय हो 
गयी हैं | क्यों न हो, खजन और आयपथका त्याग करके श्रीकृष्णके 
चरणोंको अपना लेना आसान थोड़े ही है । लक्ष्मी जिनकी अचना 
करती हैं, आप्तकाम आत्माराम जिनका ध्यान करते हैं, उन्हीं 
भगवान्‌ श्रीकृष्णके चरणकमल अपने हृदयपर रखकर इन्होंने हृदयकी 
जलन शान्‍्त की है। मैं तो इनकी चरणधघूलिका भी अधिकारी 
नहीं हूँ | मैं चरण-धूलिकी ही वन्दना करता हूँ। उद्धव उनकी 

चरण-धूलिमें छोटने छगते | दो दिनके लिये आये थे, महीनों 
बीत गये । 


मथुरा जानेके दिन उद्धवके सिरपर हाथ रखकर राघाने 
आशीवाद दिया कि तुम्हारा माग मड्ल्मय हो | तुम्हारा स्वदा 
कल्याण हो । भगवानसे तुम्हें परमज्ञान प्राप्त हो और तुम सवदा 
भगवानके परम प्रेमपात्र रहो# | राधाने आगे कहा---थ्सवश्रेषठ 
वस्तु श्रीकृष्णका प्रेम है | सवश्रेष्ठ कम उन्हें प्रसन्न करनेवाछा कम है | 
सवश्रेष्ट जीवन उन्हें समर्पित जीवन है | उसी व्रत, ज्ञान और 
तपस्याक्ी सफलता है जो उनके उद्देश्यसे है। उद्धव ! वही 
परात्पर परिपृणतम तह्म है | श्रीकृष्ण ही परम सत्य हैं, ज्योति:खरूप 
हैं, तुम उन्हीं परमानन्दखरूप नन्दनन्दनकी सेवा करो | सारे 
उपदेशोंकी सफलता इसीमें है ।! उद्धवको ऐसा अनुभव हुआ, मानों 
मैंने सम्पूण ज्ञान प्राप्त कर लिया | वे अपना वर गलेमें बाँधकर 
राधाके चरणोंसे लिपट गये | शरीर पुलकित, आँखोंमें आँसू और 
राधाके वियोगसे कातर होकर जोर-जोरसे रोना ! बस, यही उद्धवकी 
दशा थी, वे वहाँसे जाना ही नहीं चाहते थे । गोपियोंने बहुत 
समझाया, राधाने श्रीक्षष्णके डिये बाँसुरी और बहुत-से उपहार दिये 
तथा कहा कि “जाकर तुम यही प्रयत्न करना कि श्रीकृष्ण यहाँ 
आवें, मैं उन्हें देख सकूँ | राघाकी अनुमति प्राप्त करके उद्धव 
नन्दबाबाके पास गये | 

# शुभ॑ भवतु॒ मार्गस्ते कल्याणमस्तु सन्ततम | 

ज्ञान लभ हरें। स्थानात्‌ कृष्णस्य सुप्रियो भव ॥ 

नन्‍्दबाबाने, ग्वाल्वालोंने, उद्भधवबसे कहा-“उद्भधव ! अब तो 
तुम जा ही रहें हो | श्रीकृष्णकों हमारी याद दिलाना। यह 
मक्खन, यह दही और ये वस्तुएँ उन्हें देना | यह बढरामको देना, 
यह उग्रसेनकों देना और यह बवसुदेवको देना | हम और कुछ 
नहीं चाहते, केबल यही चाहते हैं कि हमारी बृत्तियाँ श्रीकृष्णके 
चरण-कमलछोंमें लगी रहें | हमारी वाणीसे उन्हींके मड्डलमय मधुरतम 
नामोंका उच्चारण होता रहे और शरीर उन्हींकी सेवामें छगा रहे | 
हमें मोक्षकी आकाह्ला नहीं, कमके अनुसार हमारा शरीर चाहे जहाँ 
कहीं रहे; हमारे शुभ आचरण ओर दानका यही फल हो कि 
श्रीकृष्णके चरणोंमें हमारा अह्ैतुक प्रेम बना रहे | 

उद्धव मथुरा छोट आये | जानेके समय वे माथुरोंके वेषमें 
गये थे और लोटनेके समय ग्वालोके वेषमें आये | उन्होंने श्रीकृष्णसे 
कहा---श्रीकृष्ण ! तुम बड़े निष्ठुर हो । तुम्हारी करुणा, तुम्हारी 
रसिकता सब कहनेभरकी है । मैंने व्रजमें जाकर तुम्हारा निष्ठुर 
रूप देखा है । जो तुम्हारे आश्रित का जिन्होंने तुम्हें आत्मसमपण 
कर दिया है, उन्हें इस प्रकार कुएँमें डाल रहे हो, मछा, यह 
कौन-सा धम है ? छोड़ो मथुरा, अब चलो बृन्दावन | वहीं रहो 
और अपने प्रेमियोंको सुखी करो | औरोंकी संगति छोड़ दो, प्रेमको 
बदनाम मत करो ।! उद्धव श्रीकृष्णके सामने रोने छगे, वृन्दावन 
चलनेके लिये हृठ करने लगे | उनको हिंचकी बंध गयी, वे एक- 
एक करके सभी बातें कह गये । 

श्रीकृष्णकी आँखोंमें भी ऑसू आये बिना न रहे । वे ग्रेमाविष्ट 
हो गये, उनकी सुध-बुध जाती रही | उस समय उनका सच्चा 


क्ततज - 


2३ प्रेमी भक्त उद्धव 


खरूप प्रकट हो गया और उद्भवने देखा कि श्रीकृष्णका रोम-रोम 
गोपिकामय है | जब श्रीकृष्ण सावधान हुए तब उन्होंने उद्धवसे 
कद्दा--पयारे उद्धव ! यह सब तो लीला है। हम ओर गोपियाँ 
अलग-अलग नहीं हैं। जेंसे मुझमें वे हैं, बसे ही उनमें मैं हूँ । 
प्रेमियोंके आदशके लिये यह संयोग और बियोगकी छीछा की जाती 
है |” उद्धवका समाधान हो गया | उन्होंने सबके भेजे उपहार दे 
दिये और श्रीकृष्णके पास रहकर वे प्रेमपृवक उनकी सेवा 
करने लगे। 
-ज>औं->+>- 
(०११) 


सभी धर्मोका लछक्ष्य प्रेमथम है। सभी नीतियोंका उद्देः 

प्रेमनीतिपर पहुँचना है । प्रेम धर्मोसे परे है, नीतियोंसे परे है, परंतु 
सब धम, सब नीतियाँ प्रेमके अन्तभूत हैं | वह धम धम नहीं, 
जिसमें प्रेम न हो | वह नीति नीति नहीं, जिसमें प्रेम न हो। 
प्रेम व्यापक्त है और घम तथा नीति व्याप्य | इनके बिना वह रह 
सकता है; परंतु उसके बिना ये नहीं रह सकते । सम्पूण नीतियोंका 
ज्ञान हो; परंतु प्रेमनीतिका ज्ञान न हो तो वह ज्ञान किसी कामका 
नहीं । प्रेमनीति भगवानकी नीति है, उनके सब अपने हैं; सबके 
साथ उनका प्रेम है ओर जो उनके आश्रित हैं, उनके साथ तो 
विशेष प्रेम है | आश्रित-वत्सठता भगवान्‌की नीति है ओर यह प्रेमसे 
भरी हुई है । भगवानके भक्त इस बातको जानते हैं और सबंदा 
उसीके अनुकूल व्यवहार करते हैं । 

बुद्धि तथा भगवानका आश्रय प्राप्त कर लिया है, वे बहुत-से काम 
करके भी निराकुल ही रहते हैं ॥! 

'झुद्र बुद्धि और उत्साह रहनेपर भी पग्रमादको तनिक भी 
आश्रय नहीं देना चाहिये। प्रमादके कारण सामने आयी हुई वस्तु 
भी दूर हट जाती है ओर सावधान रहा जाय तो अपने सामनेसे 
वेगसे भागती हुई वस्तु भी पकड़ ली जा सकती है । कब बल 
प्रकट करना चाहिये और कब क्षमा कर देनी चाहिये, इस बातको 
समझना भी आवश्यक है | कोई अपने साथ अत्याचार करता हो, 
तो उतावढछा होकर उसका मुकाबिला नहीं करना चाहिये | अपनी 
शक्ति और सामध्यपर विचार करके अपने मित्रों तथा सहायकोंके 
संग्रहमें छग जाना चाहिये, वह समय भी आयेगा, जब अत्याचारियोंका 
नाश हो जायगा | मैं यह नहीं कहता क्नि केबछ भाग्यके आश्रयसे 
ही रहा जाय, परंतु केबल पोरुषके सहारे ही आगमें कूदनेकी 
सलाह भी में नहीं देता |! 

“अपनी शक्तिपर विचार कीजिये । दूसरेकी शक्ति देखिये और 
सोचिये, आप भगवानके कितने निकट हैं और वह भगवानसे कितना 
दूर है । साम, दाम, दण्ड, भेद--इन उपायोंकों बरतिये भी और 
भगवानका भरोसा भी रखिये | खय॑ तेयारी भी कीजिये ओर ऐसे 
मित्र भी बनाइये जो आपके सरीखे उद्देश्यवाले हों। ऐसा करनेसे 
आपको बड़ा प्रोत्साहन मिलेगा और अनायास ही आपका उद्देश्य 
पूरा हो जायगा | किससे कब संधि करनी चाहिये और किससे कब 
विग्रह, कब काम-क्रोधादि शत्रुओंकी बिल्कुड नष्ट कया जा 

सकता है और कब उनके एक-एक अड्ढ धीरे-बीरे क्षीण किये जा 
सकते हैं ? इस बातको पहले खूब समझ लेना चाहिये ॥! 

“भगवान्‌ श्रीकृष्ण आश्रितक्‍त्सल हैं । ये भक्तोंके सामने दूसरोंकी 
ओर दृष्टि नहीं डालते | युधविष्ठिरके यज्ञमें इनका जाना अत्यन्त 
आवश्यक है | यदि वहाँ गये बिना ही शिश्ुपाल अथवा जरासंवपर 
चढ़ाई कर दी जाय तो परिस्थिति बड़ी भयंकर हो जायगी । याद रहे 
जरासंध या शिश्ुपालकों ही मारना नहीं है । जेंसे राजयक्ष्मा रोगोंका 
सम्रह है, वेसे ही वे दोनों दुःट देंत्यों और राजाओंके समूह हैं । 
. उनमें लड़ाई छेड़ देनेपर उनका ताँता टूटना कठिन हो जायगा और 
हम पाण्डवोंकी सहायतासे भी वब्नित रह जायेंगे । सम्भव हैं, 
युधिष्ठिरके यज्ञर्में भी व्िष्न पड़ जाय और वे श्रीक्ृष्णके न जानेसे यज्ञ 
ही न करे | वे हमलोगोंके बारेमें क्या सोचेंगे ? जरासंध या शिशु- 
पालने तो हमपर चढ़ाई की नहीं है कि आत्मरक्षाके लिये हम 
युविष्ठिकके यज्ञमें न जायें | हमें उनपर चढ़ाई करनी है ओर ऐसे 
अवसरपर अपने मित्र तथा सम्बन्धियोंके उत्सवमें भाग न लेकर 
किसीपर चढ़ाई कर देना मुझे तो नीतिसंगत नहीं जान पड़ता । 


परंतु प्रइन इतना ही नहीं है | शिशुपालकी बात तो पीछे 
देखी जायगी | जरासंधके कैदी राजाओंकी प्राथना उपेक्षा करने 
योग्य नहीं है । दीनोंकी, शरणागतोंकी रक्षा करना सभीका एकान्त 
कतत्य है और भगवान्‌ श्रीकृष्णने तो इसका त्रत ले रक्खा है । 
इसलिये यज्ञके पूतं ओर शिकज्चुपाल-बबक पूव उन राजाओंको छुड़ाना 
चाहिये | परंतु यह काम हमारी ओरसे नहीं होना चाहिये | इसके 

लिये साम्॒हिक युद्ध छेड़नेका अभी अवसर नहीं है | यह काम पाण्डवोंसे 
मिलकर उनकी सहायता ओर शक्ति प्राप्त करके उपायके द्वारा ही 
करना चाहिये | यह काम हस्तिनापुर जानेपर श्रीकृष्ण कर लेंगे । 
यज्ञके पृव राजाओंको छुड़ा लिया जाय, इससे हमारी और युधिष्ठिरकी 
शक्ति बढ़ जायगी, इसके पश्चात्‌ शिशुपालको यज्ञमें नि्मन्त्रित किया 
जाय और उसका रुख देखकर, राजाओंकी सम्पत्ति देखकर शिश्पाल्के 
दोषोंके प्रकट हो जानेपर जेंसा मौका आवे, वेंसा किया जाय | 
अन्तत: भेरी सम्मति तो यही है कि श्रीकृष्ण और उनके साथ हम 
सब पहले पाण्डवोंके यज्ञमें चलें, इसके बाद सब व्यवस्था हो 
जायगी ॥! 

सबने एक खरसे उद्भवके विचारोंका समथन किया | बलरामने 
भी कहा-“उद्धवक विचार ही ठीक हैं | ये भगवान्‌की सम्मति 
जानते हैं, उनकी इच्छाके अनुसार ही कहते हैं ओर भगवान्‌ अपने 
भक्तोंको छोड़कर अभक्तोंकी ओर जा नहीं सकते | इसलिये यही 
बात ठीक रही ॥! द 

सब लोगेंने युविष्टिकके यज्ञकी यात्रा की | भगवानने भीमके 
द्वारा जरासंधकों मरत्रा डाछा और हजारों राजा कैदखानेसे मुक्त 
होकर युधिष्टिरकी सहायता करनेके लिये यज्ञमें आये | सौ अपराधों- 
तक क्षमा करनेके पश्चात्‌ भगवान्‌ श्रीकृष्णने सबके सामने ही चक्र- 
द्वारा शिशुुपालका उद्धार किया और घमराजका यज्ञ सकुशल सम्पन्न 
हुआ | उद्भधवकी नीतिमत्ताका यश चारोंब्ओर फैछ गया | मह।भारतके 
कई स्थानोंमें उद्धबकी नीतिकी प्रशंसा है । श्रृतराष्ट्रने बिदुरकी प्रशंसा 

करते हुए कह्दा है कि जैसे यदुवंशियोंमें नीतिके सवश्रेष्ठ और यशखी 
विद्वान उद्धव हैं, बसे ही कुरुकुलमें तुम हो । जिसे भगवानकी 
सन्निधि, उनकी कृपा और उनका प्रेम प्राप्त है, उसके नीतिमान्‌ 
होनेमें क्या संदेह है ? भगवानकी आज्ञाका पालन करते हुए उद्धव 
द्वारिकामें निवास करने लगे | 
++-+>अऋ>ह हि. 
(६) 

भगवान्‌ श्रीकृष्ण जेसे प्रेमखरूप हैं, वेसे ही ज्ञानखरूप भी 
हैं । वास्तवमें प्रेम और ज्ञानका मेद तो अज्ञानियोंकी दश्टमें है । 
भगवानूमें दोनोंका समन्वय है या यों भी कह सकते हैं कि 
प्रेम ही ज्ञान है और ज्ञान ही प्रेम है। प्रेमीसे कोई रहस्य 
अज्ञात नहीं रह सकता और रहस्यका ज्ञान रखनेवाला प्रेम किये 
बिना रह नहीं सकता । जो ज्ञान प्रेमका क्रिधी है, वह भी एकाड़्ी 
है । भगवान्‌ पृण हैं, ज्ञान और प्रेम दोनों ही उनके खरूप हैं । 
जिन्हें साधनभक्ति प्राप्त हुई, प्रेमलक्षणा भक्तिका अनुभव हुआ, उन्हें 
भगवान्‌ श्रीकृष्ण खय॑ ही पराभक्ति अथवा परम ज्ञानका दान करते 
हैं । उद्धवको परम ज्ञान दान करनेका अब अवसर आया । 

ब्रह्म, शंकर और इन्द्रने आकर भगवानसे प्राथना की कि अब 
हमारी प्राथना पृण हो गयी, आप चाहें तो खधाम गमन करें | 
यदुकुलके . उपसंद्वारकी व्यवस्था हो गयी | अब भगवान्‌ अपने धाम 
जानेहीवाले थे । उन्होंने सोचा-“जब मैं इस लोकसे अन्तर्घान हो 
जाऊंगा तो मुझमें रहनेवाला ज्ञान कहाँ रहेगा ? इसके अधिकारी तो 

ब्रे० भ० उ७० ४--- 

शुद्ध अन्त:करणवालॉंमें श्रेष्ठ केवल उद्धव ही हैं । उद्धव मुझसे तनिक 
भी कम नहीं हैं; क्योंकि वे गुणोंसे कभी प्रभावित नहीं हुए । वह 
समथ हैं, इसलिये संसारमें मेरे ज्ञानका विस्तार करते हुए वे. यहीं 
रहें ।'#& श्रीकृष्णके संकल्पका ही तो विलम्ब था, उनके मनमें यह 
बात आते ही उद्धवने आकर श्रीकृष्णके चरणोंमें प्रणाम किया । 
उद्धवने कह्ा--“भगवन्‌ ! अब आप यह लोक झेड़ना 
चाहते हैं। प्रभो ! मैं एक पलके लिये भी आपके चरण-कमलोंका 
परियाग नहीं कर सकता । मुझे अपने साथ ही अपने धाम ले 
चल । श्रीकृष्ण ! आपके मड्जलमय, मधुमय चरित्रिका जो श्रवण कर 
लेते हैं, उनके मनसे दूसरी वस्तुओंकी इच्छा नष्ट हो जाती है । मैं 
तो बचपनसे ही आपके साथ रहता आया हूँ । उठते-बेठते, चलते- 
फिरते, नहाते-घोते, खेलतेखाते आपके साथ रहा हूँ । आपके 
प्रसादका सेवन करते हुए ही अबतक मैंने अपना जीवन व्यतीत 
किया है । आप मेरे सुहृद हैं, आत्मा हैं। आपको मैं कैसे छोड़ 
सकता हूँ ? बड़े-बड़े ऋषि-सुनि आपके त्रह्मघाममें जा सकते हैं । मैं तो 
कर्मोके पचड़ेमें भटक रहा हूँ, मुझे एकमात्र आधार है आपकी 
लीलछाकी स्मृति | आपके चरित्र और आपकी वाणीका मैं स्मरण 
करूँगा, कीतन करूँगा | आपकी ललित गति, मन्द मुसकान, चारु 


(0 १क्क#१९० 


# अस्माल्लोकादुपरते मयि ज्ञान. मदाश्रयम्‌ । 
अहत्युदध  एवाद्घधा सम्पत्यात्मततां बरः॥ 
नोद्धवोउण्वपि मन्‍्न्‍्यूनों यदूगुण्नादितः प्रभुः। 
अतो मदह्युनं लछोक॑ ग्राहयबन्रिह तिष्ठतु ॥ 

( श्रीमद्धा० ३ | ४। ३०-३१ ) 

चितवन और विनोदसे भरी क्रीडाओंका स्मरण करके मस्त होता 
रूँगा | मुझे ओर किसी बातका आश्रय नहीं, मुझ्पर आप हपा 
कीजिये ।! 

भगवान्‌ श्रीक्ृष्णने अपने एकान्तप्रेमी उद्धबसे कहां--- 
“उद्धव ! वास्तवमें यही बात है। अब यह द्वारिका समुद्रमें डूब 
जायगी । संसारमें अधार्मिक रुचिके छोग बढ़ेंगे | तुम अब सबका 
स्नेह छोड़ दो | केवछ मुझमें मन लगाकर समदृष्टि-सम्पन्न होकर 
पृथ्वीमें क्चिरण करो | उद्धव ! प्राकृत मन और इन्द्रियोंसे जो कुछ 
गृहीत होता है, वह सब विनाशी है, मनोमय है और मायामय है । 
जिसका अन्तःकरण शुद्ध नहीं है, उसीकी बुद्धिमें नाना वस्तुएं 
दीखती हैं । वही 'यह गुण है, यह दोष है? ऐसा सोचता है और 
उसे कम-अकम-विकमके चक्करमें पड़ना ही पड़ता है । इसलिये तुम 
एकाम्रचित्तते इस जगत्‌को आत्मामें देखों और आत्माको मुझमें 
देखो | प्रकृति और प्राकृत विकारोंसे उत्पन्न कोई भी बिध्न तुम्हें 
प्रमावित नहीं कर सकेगा, तुम्हारा स्पश नहीं कर सकेगा, 
तुम अपने-आपमें संतुष्ट हो जाओ । गुण-दोष दोनोंसे ही ऊपर उठ 
जाओ । अपने ज्ञान-स्वरूपमें स्थित होकर शानन्‍्त हो जाओ और सबके 
छुहृदू बन जाओ | सवत्र मेरा ही दशन करो, एक क्षणके लिये भी 
उससे च्युत मत होओ ।! 

श्रीकृष्णके उपदेश सुनकर उद्धवने बहुत-से प्रश्न किये और 
श्रीकृष्णने उनका विस्तारसे उत्तर दिया । श्रीमद्भागवतके म्यारहवें 
स्कन्धका अधिकांश भाग भगवानके उपदेशोंसे ही परिपृण है । इस 

छोटे-से स्थानमें उनकी पूर्णतः चर्चा नहीं की जा सकती । संक्षेपमें 
भगवान्‌के कुछ बचन ही उद्धृत किये जाते हैं । 

भगवानूने कहा-'अपनी भलाई अपने-आप ही करनी 
चाहिये | कल्याणके मार्गमें दूसरे कुछ सहायता कर सकते हैं । 
परंतु चलना तो अपने-आप ही होगा । यों तो मुझे सम्पूण जीब प्रिय 
हैं, परंतु मनुष्ययोनि अधिक प्रिय है | इसील्यि अपने-आपका 
अनुसंधान किया जा सकता है, मेरी प्राप्ति की जा सकती है और 
अभिलपष्ित स्थानकी उपलब्धि की जा सकती है । चाहो तो तुम 
पत्येक वस्तुसे सहायता ले सकते हो । प्रथ्वी तम्हें क्षमाकी शिक्षा 
दे सकती है, आकाश असंगताकी शिक्षा दे सकता है, सूर्य 
समदइष्टिकी शिक्षा दे सकते हैं, यहाँ तक कि पश्ु-क्षी और 
तिनकोॉसे भी उपदेश ग्रहण किये जा सकते हैं । दत्तात्रेयने चौबीस 
गुरु बनाये थे । अर्थात्‌ चौबीतों दत्तोंसे उन्होंने शिक्षा ग्रहण की थी ।' 

'संसारके सभी विषय विनाशकी ओर बढ़ रहे हैं । ये राज- 
महू, ये खणमुद्राएँ, यह हाथी-धोड़े किसी काम नहीं आयेंगे । ये 
सगे-सम्बन्धी ऐन मौकेपर छोड़ दंगे । इनकी ओरसे आँखें बंद कर 
ले | अन्तमुंख होते चलो। वहाँतक अन्तमुख हो जाओ जहाँ केवल 
में-ही-मैं रहता हूँ । तुम स्थूल, सूक्ष्म और कारण-शरीरसे प्रथक्‌ हो । 
इन शरीरोंको ही आत्मा माननेके कारण तुम्हें आवागमनके चक्करमें 
भटकना पड़ रहा है। छोड़ दो इन्हें, खगकी परवा न करो ; 
ब्रह्णेककी भी इच्छा न करो | उनकी आयु बहुत थोड़ी है, वे 
कमपरतन्त्र हैं, तुम नित्यमुक्त नित्य-खतन्त्र आत्मा रहो ।' 

थे बद्ध और मुक्त गुणोंकी इश्सि ही हैं, वास्तवमें नहीं 
और ये गुण मायाम्नलक हैं, इसलिये मुझमें न बन्धन है और न 

मुक्ति । जेसे खप्नमें अपनेको बद्ध मानकर कोई मुक्तिके लिये प्रयत्न 
करता हो तो वह तबतक मुक्त नहीं हो सकता जबतक उसका 
खप्न न टूट जाय | बसे ही जो मायामें पड़े हुए हैं उनकी दशा 
है । ज्ञानके द्वारा इस अज्ञानके बन्चनकों काट डालो । प्राण, 
इन्द्रिय, मन ओर बुद्धिका संकल्प ही मत करो । मत किसीकी 
स्तुति करो । मत किसीकी निन्‍्दा करो । तुम अपने कमके खामी 
हो, दूसरोंके कमके नहीं । कोई तम्हारी निन्‍दा करे या स्तुति, 
समान रहो |! 

बहुत बड़ी विद्या प्राप्त हो | परंतु भगवत्तत्वका बोध न 
हो तो वह किसी कामकी नहीं है । वही सच्ची विद्या है, जिसमें 
मेरे पवित्र गुण और लीलाओंका वणन रहता है । विद्या और बुद्विका 
उपयोग है-आत्माकों जाननेमें । आत्माके ज्ञानका वास्तविक रूप 
यह है कि नानात्वकी भ्रान्ति मिट जाय । मनको अर्पित कर दो 
उसीमें । बुद्धिको लगा दो मुझमें । तुम मेरे हो, मुझमें ही रहोगे । . 
यदि तुम ऐसा न कर सको तो सत्सन्न करो; संत जो मेरा रूप 
ब्रतलावें, उसका ध्यान करो, चिन्तन करो । साकार, निराकार, 
विष्णु, राम सब मेरे ही रूप हैं। किसीका ध्यान करते हुए शान्ति, 
दान्ति, तितिक्षा आदि गुणोंकों अपनाओ । मेरी कथा सुनो, मेरे ब्रत 
करो, मेरे लिये नियम धारण करो और जो कुछ करो, मुझे निवेदन 
कर दो !! 

'मुझे सुगमतासे प्राप्त करनेका साधन सत्सज्ज है । योग, सांख्य, 
धरम आदि कठिन हैं। सत्सड़ सब कर सकते हैं । श॒द्र, ल्रियाँ, 
अन्यज और बहुत-से दत्य, दानव, पशु-पक्षी सत्सड़के द्वारा मुझे 

प्राप्त कर चुके हैं । सत्सड्के द्वारा केबल मुझमें मन छगाओ । उद्धव ! 
तुम्हें तो गोपियोंक्री याद है न ? वे कितनी तन्मयतासे मेरा चिन्तन 
करती थीं ! छोड़ दो तुम विधि-बिधानके आश्रयको । प्रवृत्ति, निवृत्ति, 
श्रुत और श्रोतव्य सबसे न्यारे हो जाओ | आओ, आओ, तुम केवल 
मेरी शरणमें आओ । तुम्हें निभय पद प्राप्त होगा ।! 


“तुम यह मत सोचो कि गुणोंसे बना हुआ चित्त गुणोंको केसे 
छोड़ सकेगा ! गुण चित्तसे कैसे निकल सकेंगे !! चित्त और गुण दोनों 
अन्योन्याश्रित हैं, परंतु मेरा खरूप दोनोंसे प्रथक्‌ है । जो मुझे ग्रहण 
कर लेता है, उससे चित्त और गुण दोनों ही छूट जाते हैं | यह 
बन्धन तो उसके साथ एक हो जानेके कारण है। आत्मदश्सि 
उनकी सत्ता नहीं है | जाग्रत्‌ू, खप्न, सुषुत्ति-ये तीनों अवस्थाएँ 
मनकी हैं । इन्हें देखनेवाला आत्मा है। मेरी ही मायासे मुझमें ये 
बनी हुई हैं | ऐसा सोचकर ज्ञानकी तल्वारसे इन्हें काट डालो | 
केवछठ मेरा भजन करो। यह सब एक है, केवल आत्मा है । जो 
कुछ आत्माके अतिरिक्त दीखता है, वह मायिक है । उसकी ओरसे 
दृष्टि हटाकर मस्त हो जाओ ।* 

'भस्त हो जानेपर-खरूपस्थिति हो जानेपर इस विनाशी शरीरके 
दरान नहीं होते । यह रहे या न रहे, इसकी ओर मस्तकी दृष्टि ही 
नहीं जाती । जबतक पग्रारूष रहता है, तबतक शरीरको जिलाये 
रखता है, उसके न रहनेपर यह गिर जाता है । तत्त्वज्ञानी संसार 
प्रार्घ अथवा शरीरपर दृष्टि नहीं डाछता | अदृष्टि ही उसकी दृष्टि 
दै । यही परम तत्त्व है, इसमें स्थित होना ही साधनोंकी पूणता है । 


है: प प्रेमी भक्त उद्धव 


इस जीवनका लक्ष्य क्‍या है, इसके सम्बन्धमें बहुत-से लोग 
अपने-अपने मनकी बात कहते हैं, किंतु मनमानी बातका कोई म्नल्य 
नहीं है | उनकी दृष्टि किसी-न-किसी सांसारिक बातपर लगी है, ये 
उसे पाते भी हैं, परंतु कभी-न-कभी उससे च्युत होना ही पड़ता 
है | पर जो सबसे निरपेक्ष हो गया है, जिसने मुझे आत्मसमपण 
कर दिया है, वह तो मेरा खरूप ही है । उसे जो सुख मिल्ता है, 
वह औरोंकों भला केसे मिल सकता है १ मैं अपने भक्तोंसे जितंना 
प्रेम करता हूँ, उतना औरोंकी तो क्या बात, अपने-आपसे भी नहीं 
करता । जो मुझे चाहते हैं, वे मोक्ष भी नहीं चाहते ।! 


'मेरे भक्तके सामने विषयोंका प्रकोभन आ सकता है । परंतु 
जैसे पामर लोग विषयोंके अधीन हो जाते हैं, वेसे वह नहीं हो 
सकता । उसे मेरा आश्रय है, मैं सब विध्नोंको नष्ट कर देता हूँ । 
सम्पूण साधनोंमें मेरी भक्ति ही सबसे श्रेष्ठ है । मैं केवछ भक्तिसे ही 
प्राप्त होता हूँ । मेरी भक्ति नीच-से-नीचको भी पवित्र कर देती है। 
जिन्हें मेरी भक्ति ग्राप्त नहीं है, वे चाहे जितना धर्माचरण करें, 
सच्ची पवित्रता उन्हें नहीं मिल सकती | जिसे मेरी छीछा सुनकर 
रोमान्न नहीं हो आता, चित्त द्रबित नहीं हो जाता, आँखोंसे आँसू 
नहीं गिरने लगते, जो ग्रेमसे गद्गद नहीं हो जाता, उसका अन्तः- 
करण शुद्ध नहीं हो सकता । जो मेरे प्रेममें पागल होकर संकोच 
छोड़कर गाता है, नाचता है, वह सारे संसारको पबित्र करता 
है । उसकी बुद्धि शुद्ध हो जाती है । विषयोंका ध्यान करनेवाला 
नष्ट हो जाता है, मेरा ध्यान करनेवाला मुझे पा लेता है । इसीलिये 

छोड़ दो विषय और बिषयी लोगोंका सद्ग । छोड़ दो अपने चित्तको 
मेरी ओर । बस, कल्याण-ही-कल्याण है ।॥ 


“आसन करो, प्राणायाम करो, प्रणबका जप करो और श्रासके 
साथ. मेरे नामोंको जोड़ दो । मेरी किसी भी मूर्तिका ध्यान करो । 
स्मरण रहे, बहुत-सी सिद्धियाँ आयंगी, परंतु वे सब वाञज्छनीय नहीं 
हैं । उनकी ओर आँख उठाकर भी मत देखो । संसारमें बड़ी कही. 
जानेवाली जितनी व्स्तुएँ हैं, वे सब मेरे ही खरूप हैं । उनमें उन्हें 
मत देखो, मुझे देखो । उद्धव ! मेरी विश्नतियोंका विस्तार अनन्त है | 
चाद्दे जहाँ मुझे देख सकते हो !? 

'अह्मचारी हो तो ब््मचयका पालन करे | गृहस्थ, वानप्रस्थ या 
संन्यासी हो तो अपने-अपने शात्रोक्त धर्मोॉका आचरण करे । शा्र 
मेरी आज्ञा हैं । शास्त्रोंकी आज्ञाका पालन मेरी आज्ञाका पालन है | 
याद रहे, वे मेरी आज्ञा हैं । उनके आचरणके समय भी मुझे नहीं 
भलना चाहिये । मेरा स्मरण ही उनका प्राण है / 

उद्धव ! यह मलुष्य-शरीर बड़ा ही दुलम है, जो छुलम हो 
गया है। यह संसार-सागरसे पार जानेमें जहाजका काम करता हे, 
गुरु इसके कणघार हैं, मैं अनुकूल वायु हैं । ऐसी अवस्थामें जो पार 
जानेकी चेष्टा नहीं करता, वह जान-बूझकर आलहत्या करता है | 
क्षण-क्षण आयु छीज रही है | पल-पल मृत्यु निकट आ रही है। 
सम्हल जाओ, इस शरीरसे पूरा लाभ उठाओ | अपने कतव्यका 
पालन करो, बुरे कर्मोंका त्याग करो | यदि पहले मानप्तिक दोषोंके 
त्यागमें असमथ होते हो तो घबड़ाओ मत ! शारीरिक पापोंको छोड़- 
कर मेरा भजन करते चलो | भजनसे हृदयकी सब कामनाएँ नष्ट 

दो जायेंगी, हृदयकी गाँठ ख़ुछ जायगी, सारे संशय नष्ट हो जायेंगे 
और तुम कर्मोंसे ऊपर उठ जाओगे । कम, तपस्या, ज्ञान, वैराग्य, योग, 
दान और सब उपायोंसे जो फल प्राप्त द्वोता है, वढ्व मेरी भक्तिसे प्राप्त 
होता है | परंतु फलकी क्या अपेक्षा है । मेरे भक्त तो निरपेक्ष होते 
हैं, वे मोक्ष भी नहीं चाइते | निरपेक्षता दी परम कल्याण है । 
. निरपेक्षता ही मेरी सच्ची भक्ति है । ट 

'संसारमें कोई किसीकों प्लुख या दुःख नहाों देता | सब 
अपने-अपने कर्मोंके अनुसार प्रकृषिके प्रवाइमें बद्दे चले जा रहे 
हैं | क्िसीको सुखका निमित्त मानकर उसके साथ सटो मत | जो 
कम अशाख्रीय होते हैं, प्रमाद और आइस्यसे होते हैं, वे तामपिक 
हैं । जो आसक्तिसे होते हैं, वे राजप्लिक हैं । जो बुद्विसे विचार 
करके शासत्रीय कम होते हैं, वे सात्विक हैं ओर जो मेरे आश्रयसे 
होते हैं, वे निगुण हैं । विषयभोगेंसे कामनाओंकी तृप्ति कभी 
नहीं हो सकती । इसके एक नहीं अनेकों दृष्टान्त हैं | साधारण 
प्रजासे लेकर सत्राटतक कामनाओंकी आगमें झुल्स रद हैं | तुमने 
तो पुरूरवाकी कथा घुनी द्वी दै। छोड़ दो कामनाओंको और 
, स्थित हो जाओ आत्मामें, परमात्मामें |? 

'सब आत्मा ही है | सब परमात्मा द्वी है | दूसरोंपर दृष्टि मत 
डालो । केवल मेरी लीलछा देखो, संसार किसने दे यद्द शका मत करो। 
'कामनाए ही संसार हैं | उन्हींका संसरण दै, उन्हींका आवागमन दै । 
महात्माओंका यही निश्चय है | वास्थव्म मेरा यद्दी ज्ञान है कि केवल 
मैं-ही-में हूँ । जो संसार पहले नहीँ या, पीछे नहीं रद्देगा, वद्द बीचमें 
ऋद्ाँसि आ सकता दै १ केबछ आत्मतत्वमें दूसरेकी कल्पना द्वी तो 

मोद्द दै । मेरे प्यारे उद्धव ! तुम इससे ऊपर उठो । सबत्र मुझे 
देखो, सवत्र भगवद्भाव करो | सबसे बड़ी बुद्धि यद्दी है, सबसे बड़ीः 
चतुरता यही है कि असत्य संसारके द्वारा सत्य परमाप््माको प्राप्त 
करो । इस मृत्युशील शरीरके द्वारा भम्॒तत्त्की उपलब्धि करो। मैंने 
तुम्हें परम ज्ञानका उपदेश किया, जो इसे जान लेते हैं उनके संदेह 
नष्ट दो जाते हैं ओर वे मुझे पा लेते हैं |! 

ठद्धव अक्लाल बांधकर गदूगद कण्ठसे, आँखोंसे आँसू बहाते 
हुए भगवानके चरणोंपर गिर पड़े । उनसे कुछ बोला नहीं गया | 
सावधान होकर उन्होंने कह्दा---“भगबन्‌ ! मेरा मोहान्धकार दूर हो 
गया, आपने मुझे ज्ञानकी ष्योधि दे दी, आपकी मुझपर अनन्त 
कृपा है। भला, मैं आपके चरणोंको कैसे छोड़ सकता हूँ ? अब 
मेरा स्नेहबन्धन टूट गया, आपके चरणोंकी भक्ति बनी रहे, यही 
मैं चाहता हूँ | 

भगवानने कद्ठा---“हद्धव | अब तुम यहाँसे बदरीवन जाओ | 
मेरे चरणोंके जल गड्झमें स्नान करना | अलकनन्दाके दशनसे' 
पवित्रतम हो जाना । प्राकृतिक इन्द्ोंको सहन करना ओर बनके 
फल-फ्ूलोंको खाना, सबंदा श्ान्त रइना, इद्धियोंकों संयत रखना 
ओर ज्ञान-विज्ञाससे कभी प्रथक्‌ न होना । मैंने जो कुछ तुम्हें 
बतलाया है, एकान्तमें उप्तका अनुभव करते रहना | अपनी वाणी 
ओर मन मुझमें छगाकर मेरे बहकाये हुए धममें लगे रहना ।! 

उद्धवका अपना व्यक्तित्व हो कुछ था ही नहीं, वे भगवान्‌की 
आज्ञासे चलनेवाले यन्त्र थे | जब भगवान्‌ उन्हें रखना चाहते 
ये तो वे वियोगका दुःख प्र्ठकर मी संप्तारमें क्यों न रहते ? गोपियोंसे 
हन्द्दोंने यही तो सीखा था कि भगवानके बिरद्दमें कैसे रहना चाहिये £ 

उन्होंने भगवानकी ग्रदक्षिणा की । अपने आँसुओंसे उनके चरण 
घोये ओर बार-बार नमस्कार करके उनके विरहसे विकल होते हुए 
बदरिकाश्रमकी यात्रा की । भगवान्‌ श्रीकृष्ण यथावसर अन्तर्धान हो गये। 


जब उद्धव यमुनातटपर पहुँचे, तब उन्हें धमके अवतार महात्मा 
बिदृरके दशान हुए । विदुरने श्रीकृष्ण और यदुवंशियोंका कुशल- 
प्रश्न पूछा । उनके प्रइन छघुनकर उद्धव भगवान्‌की स्मृति तल्‍्लीन 
हो गये, जो बचपनसे आजतक श्रीकृष्णके सांथ रहे, वे ही आज 
श्रीकृष्णके निजधाम-गमनका समाचार सुनावें, यह उनके लिये 
कितनी कठोर बात थी ? वे बहुत देरतक श्रीकृष्णके चिन्तनमें ही 
तल्डीन रहे । उन्हें मन-ही-मन भगवानके दशन प्राप्त हुए, वे उनके 
छीछालोकमें चले गये। उनका शरीर पुलक्षित हो गया, आँखोंसे 
आँसू बहने लगे । उनके शरीरसे प्रेमकी धारा हटकर बहने लगी । 
वे धीरे-धीरे पुनः मनुष्यलोकमें आये, अपनी आँखें पोंछकर मुसकराते 
हुए विदुरसे बोले--- 

“अब द्वारिकामें कुछ नहीं है । जब श्रीकृष्ण ही नहीं रहे 
तो मैं कुशल किसका बताऊँ १ विदुर ! यह दुनिया बड़ी अभागिनी 
है और यदुवंशी तो अभागे हैं ही, वे श्रीकृष्णके साथ रहकर भी 
उन्हें नहीं पहचान सके | उनके इशारेपर चलनेवाले, उनके साथ 
छेलने, खाने, सोनेवाले यदुबंशी केवल उन्हें यदुवंशियोमें श्रेष्ठ ही 
समझते रहे | भगवानकी माया ही ऐसी है | वे जिनपर अपनेको 
प्रकट करना चाहते हैं, वे ही उन्हें पहचान सकते हैं । उन्होंने 
अतृप्त नेत्रोंकोी तृत्त किया, मरते हुए जीवोंको जीवनदान दिया, 
ग्रबके लिये कल्याणका माग खोल दिया, जो उनके पास गये उनका 


प्रेमी भक्त उद्धव द्द्न 


उद्धार किया । कहाँतक कहें जो वेरसे उनके पास गये, उन्हें भी 
भगवानने उत्तम गति दी |! 


“पूतनाको तो तुम जानते हो न, कितनी घोर राक्षसी थी, बच्चोंको 
खा जाती थी, स्तनोंमें कालकूट विष लगाकर वह भगवानके पास गयी, 
वह भावानको मारना चाहती थी; परंतु भगवानने उसे भी माताकी 
गति दी । ऐसे दयाछु प्रभुको छोड़कर हम और किसकी शरण प्रद्ण 
करें ? उद्धव छगे भगवानकी छीलाएँ सुनाने । जन्मसे लेकर अपने 
उपदेश पानेतककी कथा कह सुनायी । विदुरने भगवानके द्वारा 
प्राप्त ज्ञाकको सुननेकी इच्छा प्रकट की । उद्धवने भगवान॒का आदेश 
बताकर उन्हें मेत्रेय ऋषिके पास भेज दिया और खय॑ बदरीनारायण 
जाकर भगवानका चिन्तन करने लगे । 

उद्धव भगवानके नित्य पाषद हैं, वे भी भगवानकी ही भाँति 
नित्य सिद्ध हैं। वे अब भी हैं और अधिकारियोंके सामने प्रकट 
होकर समय-समयपर भगवानके तत्त्वज्ञानकका उपदेश करते हैं | जब 
मगवान्‌की इच्छा होती है तब वे उन्हें अपने पास बुला लेते हैं और 
जब चाहते हैं तब संसारमें भेज देते हैं | पुराणोमें ऐसी अनेक 
कथाएँ आती हैं, जब भगवानके दशनके समय भक्तोंको उद्धवके भी 
दशन हुए हैं | भगवान्‌ और उनके भक्त उद्भवकी कृपासे इमारे 
इृदयमें भगवत्प्रेमका संचार हो, यही प्राथनीय है । 

घबोलो भक्त ओर भगवान्‌की जय !? 
22232. पर 


लखि ग।पिनको प्रेम नेम ऊधोको भूल्यों। 

गावत ग्रुन गंपाल फिरत कुंजनमें फ़ूल्यो ॥ 

खिन गोपिनके पग॒ परे धन्य तुम्हारो नेम। 

 धाइ-धाइ द्वुम भेट॒हीं ऊधो छाके प्रेम ॥ 
--सरदासजी 

